Plastik qabların ziyanı haqda...\n/ Baxış: 6116\nAlimlərin rəyinə görə plastikdə olan birləşmələr, xərçəng xəstəliyi daxil olmaqla, sağlamlıq üçün bir çox problemlər yaradır.\nSon zamanlar mütəxəsisslər, plastikin tərkibində olan A bisfenolundan çox danışırlar. Onların fikrinə görə, o, hormonal fona təsir edir və bir çox xəstəliklərin yaranmasına səbəb olur. Qıda məhsullarının qablaşdırılması üçün istifadə olunan bütün materiallar, plastik qablar və hətta uşaq butulkaları kimi gündəlik istifadə etdiyimiz əşyaların tərkibində A bisfenolu vardır.\nBu gün üçün, A bisfenolunun orqanizmdə çox miqdarda olması , xərçəng şişlərinin inkişafı, ürək-damar və endokrin sisteminin iş pozğunluqları və hətta 2-ci tip şəkər xəstəliyinin inkişafı üçün, katalizator rolu oynadığı rəsmi olaraq sübut olunub. Az miqdarda isə bu maddə zərərsiz sayılır.\nLakin, unutmayın ki, bu maddənın orqanizmdə yığılması acınacaqlı nəticəyə gətirə bilər. Bu zərərli maddənin orqanizmə olan təsirinin azaltmaq üçün, plastik qablardan təmamilə imtina etmək lazımdır. Aldığınız hər bir məhsulu, plastik qaba deyil, şüşə və ya farfor qablara yerləşdirin. Xüsusən də, plastik qabda yemək qızdırma, bu qablarda cızıq və ya çat olduqda istifadə etmək orqanizmin sağlamlığı üçün çox təhlükəlidir.\nFaydalı məlumat /19762\nBurun tutulması zamanı TƏBİİ ÇARƏ\nXalq təbabəti /12937\nQadın sağlamlığı /39717


Neftin qiyməti 2 dəfə ucuzlaşacaq – Şok Proqnoz – Yenicag.Az\nAna Səhifə İqtisadiyyat Neftin qiyməti 2 dəfə ucuzlaşacaq – Şok Proqnoz\nNeftin qiyməti 2 dəfə ucuzlaşacaq – Şok Proqnoz\nYeni Çağ Media Qrupu – Oktyabr 26, 2015 - 16:54\n“Goldman Sachs” investisiya bankının analitikləri neft emal edən şirkətlərin maksimum gücə çatması ilə əlaqədar neft qiymətlərinin yenidən çökəcəyini, hətta bunu iki dəfə aşağı düşəcəyini iddia edirlər.\nBu barədə AzVision.az “The New York Times”-a istinadən xəbər verir.\nAnalitiklər vurğulayırlar ki, 2015-ci ildə neft emalı həcmləri artıq bir neçə dəfə «tank tops» vəziyyətinə – anbarların maksimum dolmasına yaxın olub.\nEkspertlər qeyd edirlər ki, neft emalı prosesində qeydə alınan rekord artım, həmçinin Asiya ölkələrindən neft idxalının artması artıq ABŞ və Avropada emal olunan yanacaq ehtiyatının maksimuma çatması ilə nəticələnir.\n“Baş verənlər 1998 və 2009-cu illərdə neft məhsullarının artması və xam neftin qiymətinin kəskin aşağı düşməsi ilə nəticələnən hadisələri xatırladır”, – deyə analitiklər öz hesabatında bildiriblər.\nİnvestisiya bankı 2016-cı ildə neft bazarında tələb və təklif balansının bərpa olunacağını gözləmir.\nQeyd edək ki, 2014-cü ildə neft qiymətləri iki dəfə aşağı düşüb. Bu ssenarinin yenidən yaşanacağı iddialar sırasındadır.


16:22 07 Aprel 2020 Oxunub : 1803\n"Ölkə Prezidenti cənab İlham Əliyev Azərbaycan Konstitusiyasının 109-cu maddəsinin 22-ci bəndini rəhbər tutaraq məhkum edilmiş bir sıra şəxslərin əfv olunması haqqında Sərəncam imzalayıb. Bu, dövlət başçısının növbəti humanist addımıdır. Cəmiyyət həmişəki kimi Prezidentin bu qərarını müsbət qiymətləndirib".\nAzvision.az xəbər verir ki, bunu Milli Məclis Sədrinin müavini Adil Əliyev deyib.\nVitse-spiker bildirib ki, müxalifətin marginallaşan hissəsi yenə də öz ampluasındadır:\n"Bir neçə gün əvvələ deyirdilər ki, niyə əfv verilmir. Əfv Sərəncamı verilir, indi isə bu fikrin tərsini deyirlər. Görünür, bu bəd niyyətli insanlar Prezidentin Sərəncamını sonadək oxumayıblar. Həmin sənədin giriş hissəsini radikal müxalifətin diqqətinə çatdırmaq istəyirəm. Sərəncam dünyada koronavirus infeksiyasının yayılması ilə əlaqədar yaşına və səhhətinə görə xüsusi qayğıya ehtiyac duyan yaşı 65-dən yuxarı olan məhkumların və onların ailə üzvlərinin Azərbaycan Respublikası Prezidentinə ünvanlanmış əfv haqqında müraciətlərinə baxaraq, məhkumların sağlamlıq vəziyyətini, cəza çəkdikləri müddətdə davranışlarını nəzərə alaraq və humanizm prinsiplərinə əsaslanaraq imzalanıb.\nBu Sərəncamdan bir neçə gün əvvəl 200 məhbus da azadlığa buraxılmışdı. Bundan başqa, adına “siyasi məhbus” dedikləri şəxs azad olunaraq Avropa ölkələrindən birinə köçdü. İndi isə yaşı 65-dən yuxarı olan 176 məhkum əfv edildi. Sözdə liberal dəyərlərdən dəm vuran kəsim əslində əfvə qarşı çıxmaqla elan etdikləri dəyərlərin əleyhinə gedir. Koronavirusa görə əfv fərmanları bir neçə, o cümlədən radikal müxalifətin sitayiş etdiyi ölkələrdə də verilib. Qəribə məntiqdir. Radikal müxalifət həmin ölkələrdə əfv fərmanları veriləndə alqışlayır, onları nümunə göstərir, elə ki, oxşar sənəd Azərbaycanda qəbul olunanda buna qarşı etiraz edir. Yəni Prezidentin hansı qərar verməsindən asılı olmayaraq, ona qarşı kəskin müxalifdirlər. Əlbəttə, radikal müxalifətdən tərif gözləmirik, ancaq marginallar ağa qara deməklə ancaq ətrafındakı məhdud qrupu aldada bilərlər. Cəmiyyət isə növbəti əfv Sərəncamını alqışlayır".\nA.Əliyev qeyd edib ki, əfv olunanların arasında azadlıqdan ömürlük məhrum olunmuş iki nəfər var.\n"Onlardan biri 20, biri isə 25 il cəza çəkib. Radikal müxalifətin sosial şəbəkələrdəki “liderləri” və onların trolları bunu dəyərləndirmək əvəzinə diqqəti ağır cinayət törədən və əfv olunan bir neçə şəxs ətrafında fokuslaşdırıblar. Radikal müxalifət yeni mövzu axtarışında məntiqsiz “niyə onlar əfv olundu, bizimkilər əfv olunmadı” sualı ilə sosial şəbəkələrdə gündəmi məşğul etmək istəyirlər. Daha anlamırlar ki, əfv sərəncamı radikal müxalifətin təbirincə desək, “onlarla” “bunlar” arasında fərq qoymur. Ona qalsa, əfv olunanlar arasında Nardaran hadisələrinə görə həbs olunan 2 nəfər də var, hansıları ki radikal müxalifət onları dəstəkləyirdi. Göründüyü kimi, dövlət kimsədən qisas almır. Əfv olunanlar cəzasının bir hissəsini çəkmiş, ciddi xəstəliyi olan və virusa yoluxma baxımından həssas qrupa – 65 yaşından yuxarılara şamil edilib. Ancaq marjinallar əfv olunmalı şəxslər arasında elə ad çəkirlər ki, heç həmin şəxsin hələ məhkəməsi olmayıb. Hansı hüquqi dövlətdə məhkəməsi olmayan şəxsi əfv edirlər?".\n"Prezidentin və birinci vitse-prezidentin təşəbbüsü ilə dəfələrlə əfv Sərəncamları verilib, amnistiya Aktları qəbul olunub. Bəzən il ərzində bir neçə dəfə əfv sərəncamları olur. Ötən illər ərzində minlərlə məhbus azadlığa çıxıb. Dövlət başçısı azadlıqdan məhrum edilən və cəzasının böyük hissəsini çəkmiş insanları azadlığa buraxmaqla onlara ailələrinə qovuşmaq və etdikləri səhvdən nəticə çıxarmaq üçün şans verir. Koronavirusun yayıldığı indiki məqamda bu şans həm də həssas qrupa daxil olan insanlara münasibətdə humanist bir addımdır",- deyə parlamentin sədr müavini vurğulayıb.\nTeqlər: Adil-Əliyev Vitse-spiker


Formula 1-ə görə Mərkəzi Neftçilər Xəstəxanasında yeni palata yaradılır\n27 Aprel 2016 11:53\n“Beynəlxalq Avtomobil Federasiyasının tələblərinə əsasən Formula 1 Bakı "Grand Prix" ilə əlaqədar Mərkəzi Neftçilər Xəstəxanasının (MNX) reanimasiya və anesteziologiya şöbəsinin nəzdində xüsusi şəraitə malik yanıq palatası yaradılır”.\nBunu APA-ya MNX-nın Təcili tibbi yardım şöbəsinin müdiri Raud Əsədov deyib.\nO bildirib ki, Səhiyyə Nazirliyi və MNX-nın rəhbərliyi tərəfindən yanıq palatasının sxemi hazırlanaraq təsdiq olunub: “Səhiyyə Nazirliyi tərəfindən artıq lazımi tibbi avadanlıq sifariş olunub. Tibbi avadanlıq mayın 15-20-i aralığında Bakıya gətiriləcək. Yanıq palatası bütün standartlara uyğun hazırlanıb. Müvafiq olaraq 10 nəfər həkim və 10 nəfər tibb bacısına Mərkəzi Neftçilər Xəstəxanasında Səhiyyə Nazirliyi tərəfindən məşğələ keçirilib. Reanimasiya şöbəsinin 2 həkimi və 2 tibb bacısı Türkiyənin Ankara şəhərində yerləşən yanıq mərkəzində 1 aylıq təlimdə olublar”.\nŞöbə müdiri qeyd edib ki, Formula 1 Bakı "Gran Prix" ilə əlaqədar hazırda Türkiyədən dəvət olunmuş həkim-mütəxəssis Bakıdadır: “Həmin professor Bakıdadır. O xəstəxanada yanıq palatasının heyəti və 103 təcili yardım xidməti üçün seminarlar keçirir. Eyni zamanda, Formula 1 Bakı "Gran Prix" ilə əlaqədar MNX-da təcili hallarda koordinasiya, ilk yardım və ixtisaslaşdırılmış yardım sistemi üzərində çalışır”.\nR. Əsədov əlavə edib ki, yanıq palatasında işlər mayın 15-20-i tam yekunlaşacaq.\nQeyd edək ki, MNX Formula 1 "Gran Prix" əlaqədar əsas tərəfdaş xəstəxana olaraq nəzərdə tutulub. Formula-1 Bakı "Gran Prix"nə bu il iyunun 19-da Bakıda yerli vaxtla saat 18.00-da start veriləcək.\nAzərbaycanda mobil rabitə operatorları nə qədər qazanıb?\n16 Sentyabr 21:12\n16 Sentyabr 20:00


Avropa Birliyi İranın dəvətini rədd edir\nAvropa Birliyinin Xarici Siyasət İdarəsinin rəhbəri Catherine Ashton bildirir ki, İranın nüvə zavodlarına baş çəkməklə bağlı Tehrandan gələn dəvəti rədd edir. O, “Reuters” agentliyinə bildirib ki, Avropa Birliyi bu dəfətdə pis bir şey görmür. Amma bu zavodlara Avropa Birliyi yox, Beynəlxalq Atom Enerjisi Agentliyi baş çəkməlidir.\nCatherine Ashton həmçinin qeyd edir ki, bu dəvətlə bağlı qərarı Rusiya və Çinlə müzakirələrdən sonra verib.\nBu həftənin əvvəlində İran Beynəlxalq Atom Enerjisi Agentliyində qeydiyyatdan keçmiş bəzi xarici ölkələrin səfirlərini özünün nüvə zavodlarına baxmağa dəvət edib. Bəzi diplomatlar Tehranın bununla Böyük Altılığın onun nüvə proqramına dair planlaşdırlan görüşünü pozmaq istədiyini bildirirlər.


Bakıda 2 marşrut xəttinin trayektoriyası dəyişdirilib - Report.az\nBakıda 2 marşrut xəttinin trayektoriyası dəyişdirilib\n28 Noyabr, 2016 10:02\nBakı. 28 noyabr.REPORT.AZ/ Bakının marşrut şəbəkəsinin optimallaşdırılması işləri çərçivəsində paytaxtın inzibati ərazisində fəaliyyət göstərən 2 və 7 nömrəli müntəzəm şəhərdaxili marşrut xətlərinin hərəkət istiqamətində dəyişiklik edilib. Bakı Nəqliyyat Agentliyindən "Report"a verilən məlumata görə, dəyişikliyə əsasən, 2 nömrəli marşrutun hərəkəti noyabrın 30-dan dəyişdirilərək Ziya Bünyadov prospekti 36, Daxili İşlər Nazirliyinin Respublika Hospitalının qarşısına qədər qısaldılıb və son dayanacaq həmin ərazi təyin edilib. Dəyişiklikdən əvvəl 2 nömrəli marşrut xətti üzrə avtobusların son dayanacağı kimi “Azadlıq” və “Ziya Bünyadov” prospektlərinin kəsişdiyi ərazi müəyyən edilmişdi. Lakin bu dayanacaqlar günün pik saatlarında həmin yolda avtonəqliyyat vasitələrinin hərəkətində sıxılığın yaranmasına səbəb olurdu.\n7 nömrəli marşrutun hərəkət trayektoriyası da noyabrın 30-dan dəyişdirilərək 9-cu mikrorayon Həmzə Babaşov - İlqar Cümşüdov küçəsi - Cavadxan küçəsi ilə Abbas Mirzə Şərifzadə küçəsi istiqamətində - Nazim Hikmət küçəsi - Əbdürrəhimbəy Haqverdiyev küçəsi, əks istiqamətdə Hüseyn Cavid prospekti - Həsən Məcidov küçəsi – Əhməd Cəmil– Əbdürrəhimbəy Haqverdiyev küçəsi olmaqla müəyyən edilib. Bu dəyişikliyin edilməsinin əsas səbəbi isə bəzi küçə və prospektlərdə hazırkı hərəkət trayektoriyası ilə yol hərəkəti qaydaları arasında uyğunsuzluğun olmasıdır.


Tarix: 24-01-2014, 14:33 Oxunma sayı: 1 161 Bölmə: Sumqayıt\nTərtib olunmuş qrafikə uyğun olaraq ötən il üçün nəzərdə tutulan bütün işlər yüksək səviyyədə icra olunub. Transformator və kompleks transformator məntəqələri (TM və KTM), ötürücü və paylayıcı xətləri üzrə planlaşdırılmış işlər əsasən yekunlaşmışdır.\nASC-dən XeberLent.az informasiya agentliyinə verilən məlumata görə, təmir qrafikinə uyğun olaraq ötən ilin son üç ayı ərzində 60-a yaxın 10, 6 və 0,4 kV-lik kabel elektrik verilişi xətlərində təmir işləri zamanı 80-dən çox birləşdirici mufta istifadə edilmişdir. Eyni zamanda 3,4 km-ə yaxın 10 kV-lik kabel xətti çəkilmiş, 60-dan artıq dayaq quraşdırılmışdır. Bütün bunlarla yanaşı 0,4 kV-lik şəbəkələrin yenidənqurulması, sayğacların xüsusi qutularda baxış üçün maneəsiz yerlərə köçürülməsi və digər işlərlə bağlı 33,7 km-ə yaxın SİP kabel xəti çəkilmiş, 1270-dən artıq sayğac quraşdırılmışdır.\nQeyd edək ki, yenidənqurma və təmir işləri müəssisənin balans mənsubiyyətinə aid olan TM və KTM-lərdən də yan keçməmişdir. Belə ki, sözügedən dövrdə 60-a yaxın TM və KTM-lərdə müxtəlif təyinatlı təmir işləri həyata keçirilmiş və 15 TM binası təmir edilmişdir. Eyni zamanda ümumi gücü 2,5 MVA-dan artıq olan altı transformator da təmir edilərək istehlakçıların istifadəsinə verilmişdir.\nMənbədən əldə edilən digər bir məlumata görə, ötən ilin dekabr ayında müəssisənin xidməti ərazisində keçirilmiş reydlər zamanı 300-dən artıq istehlakçının sayğac uçot komplektində qüsur aşkar edilmişdir ki, bundan da 276-sı məişət abonenti (əhali) istehlakçılar qrupuna aiddir. Aşkar edilmiş qayda pozuntuları müvafiq qaydada aktlaşdırılmış və 657,9 min kilovatsaatdan artıq itirilmiş elektrik enerjisinin 39,5 min manata yaxın istehlak dəyəri bərpa edilmişdir. O cümlədən, məişət abonenti (əhali) istehlakçılar qrupunda isə bu göstəricilər müvafiq olaraq 513,1 min kilovatsaatdan artıq və 30,8 min manata yaxın olmuşdur. Mənbəyə istinadən onu da qeyd edək ki, 2013-cü il ərzində isə burada 3010-dan artıq qayda pozuntusu aşkar olunmuşdur ki, bundan 2770-i məişət abonenti (əhali) istehlakçılar qrupuna aiddir. Nəticədə 9 milyon 630,9 min kilovatsaata yaxın (bunun 6 milyon 19,3 min kilovatsaatdan çoxu məişət abonenti (əhali) istehlakçılar qrupuna aiddir) itirilmiş elektrik enerjisinin 541,2 min manatdan artıq istehlak dəyəri bərpa edilmişdir. Həyata keçirilən müvafiq tədbirlər nəticəsində həmin bu məbləğin 71 faizdən artıq hissəsinin ödənişi təmin edilmiş və qalan hissənin ödənilməsi istiqamətində isə müvafiq tədbirlər həyata keçirilir.\nVerilən məlumata görə, ötən il ərzində müəssisə üzrə ümumilkdə 915,1 milyon kilovatsaata yaxın (bunun 196 milyon kilovatsaatdan çoxu daimi əhali qrupu tərəfindən istehlak edilib), o cümlədən ötən ilin dekabr ayında isə 87,4 milyon kilovatsaata ayxın (bunun 27,5 milyon kilovatsaata yaxını daimi əhali qrupu tərəfindən istehlak edilib) elektrik enerjisi istehlak edilmişdir. Nəticədə 2012-ci ilin müvafiq dövri ilə müqayisədə ötən il ərzində ümumi istehlak 20,5 milyon kilovatsaatdan çox, (daimi əhali qrupunda isə 3,1 milyon kilovatsaata yaxın), o cümlədən dekabr ayında isə ümumi istehlak 7,5 milyon kilovatsaata yaxın (daimi əhali qrupunda isə 9,9 milyon kilovatsaatdan çox) artmışdır. 2012-ci ilin müvafiq dövri ilə müqayisədə ötən ilin 12 ayı ərzində ümumi ödənişdə mütləq artım 16 faiz (daimi əhali qrupunda isə 2 faizə yaxın), o cümlədən dekabr ayında isə ümumi ödənişdə mütləq artım 7 fazə yaxın (daimi əhali qrupunda isə 16 faizə yaxın) olmuşdur.\nTarix: 22-04-2015, 13:19 Oxunma sayı: 1 169 Bölmə: Dünya\nTarix: 24-11-2015, 12:49 Oxunma sayı: 989 Bölmə: Cəmiyyət / Sağlamlıq\nTarix: 26-06-2020, 15:12 Oxunma sayı: 440 Bölmə: Dünya\nTarix: 14-04-2017, 16:51 Oxunma sayı: 817 Bölmə: İdman\nIV İslam Həmrəyliyi Oyunlarının Azərbaycanda yayım hüququ "Azərbaycan Televiziya və Radio\nTarix: 13-04-2016, 12:28 Oxunma sayı: 826 Bölmə: Cəmiyyət / Hava\nTarix: 16-02-2017, 12:09 Oxunma sayı: 1 176 Bölmə: Maraqlı


20 il, 2 klub ve ya 7 oğul isterem – ŞƏRH - Azadliq Xeber\n20 il, 2 klub ve ya 7 oğul isterem – ŞƏRH\n20 il, 2 klub və ya 7 oğul istərəm - ŞƏRH\n11.12.2015 / 17:52 xeber –\nAzərbaycan üçün avrokuboklarda yubiley – sayca 20-ci mövsüm başa çatdı. 2015/16 mövsümdə qrupda ilk dəfə iki təmsilçimizin olmasıyla kimi tarixə düşdü. Ancaq “Qarabağ”la “Qəbələ”dən heç biri 1/16 finala çıxa bilmədiyindən, bu ilkə imza atmaq ən azı daha 1 il gözləməli olacağıq.\n"Qarabağ"la "Qəbələ"nin siftələri\nHəm “Qarabağ”, həm də “Qəbələ” siftə etdilər. Əslində, “Qəbələ” iki ilkə birdən imza atdı. Bu, həm ilk dəfə qrupa düşməyi, həm də mübarizəyə ilk təsnifat mərhələsindən başlayaraq qrupa düşən ilk Azərbaycan klubu olmasıdır. “Qarabağ” isə 2-ci (özü də ardıcıl) qrupda oynayan ilk və yeganə klubumuzdur.\nÜmumiyyətlə, bu mövsüm ilklər sarıdan bol oldu. Digər təmsilçilərimizdən “İnter” nəhayət, 2 mərhələ adladı. “İnter”in “Atletik”lə düşməsiylə Azərbaycanla İspaniya klubları ilk dəfə avrokuboklarda üzləşdilər. Bu, “Qarabağ”la “Tottenhem”in timsalında Azərbaycan-İngiltərə duelinə də aiddir.\nYalnız "Neftçi"nin məğlubiyyəti olmadı\nBu mövsüm klublarımız ümumilikdə 34 oyun keçirdilər. Bunlardan 14-ü “Qəbələ”nin, 12-si “Qarabağ”ın, 6-sı “İnter”in, 2-si “Neftçi”nin hesabındadır. “Qarabağ” digər 3 klubdan fərqli olaraq Avropa Liqasıyla yanaşı, Çempionlar Liqasında oynadı. “Neftçi” ilə “İnter”in nəticələrində heç-heçələrin çoxluğu diqqət çəkir. “Ağ-qaralar” Çernoqoriya “Mladost”uyla hər 2 oyununu heç-heçə (evdə 2:2, səfərdə 1:1, topların fərqi 3-3) başa vuraraq öz meydanında daha çox top buraxdığına görə mübarizədən kənarda qaldı. “İnter” 6 oyundan 4-də rəqibləriylə bərabərə qaldı (Albaniya “Laçi”sini səfər qoluyla keçdi), 1-də qalib gəldi, 1-də uduzdu (topların fərqi 5-6).\n“Qəbələ” 14 oyundan 3-də qalib gəldi, 5-də heç-heçə etdi, 6-da uduzdu (topların fərqi 11-18). “Qarabağ” isə 12 matçdan 4 qələbəsi, 3 heç-heçəsi, 5 məğlubiyyəti oldu (9-9). Qurban Qurbanovun komandası ötən il 6 xalla qrup üçüncüsü olmuşdusa, bu dəfə 4 xalla son pilləni tutdu.\nBeləliklə, klublarımız 8 qələbə, 12 heç-heçə və 12 məğlubiyyəti oldu (topların fərqi 28-36). Maraqlıdır ki, “Neftçi” mübarizəni ən tez dayandıran olsa da, turniri məğlubiyyətsiz tərk etdi. Yeganə böyük hesablı qələbə “Qarabağ”ın “Yanq Boyz” üzərində 3:0 hesablı qalibiyyəti oldu.\nQrupda əvvəlki 2 mövsümdə qol vuran futbolçular arasında yerlilər olmuşdu. Bu, 2012-ci ildə “Neftçi”də yarımmüdafiəçi Rəşad Sadiqov, 2 il sonra “Qarabağ”ın hücumçusu Vüqar Nadirovun idi. Yeri gəlmişkən, onlar bu mövsümdən “Qəbələ”də komanda yoldaşıdır. Ancaq bu dəfə qrupda qol vuran yerli futbolçu olmadı.\n“Qəbələ”nin hər 2 qolunun müəllifi braziliyalı kapitanı Luis Hilario Dodo oldu. “Qarabağ”ın 4 qolundan 2-si braziliyalı yarımmüdafiəçisi Riçard Almeydanın adına yazıldı. İspan yarımmüdafiəçi Dani Kintanayla isveçli hücumçu Samuel Armenteros hərəyə 1 dəfə fərqləndi. Riçardla Dodo hərəyə 4 qolla bombardirlərimiz oldular.\n“Neftçi”də qol vuranlar yerli futbolçulardır. Bunlar Araz Abdullayevlə Kamal Qurbanovdur. “İnter”də azərbaycanlılardan Rauf Əliyevlə Abbas Hüseynov, “Qəbələ”də Cavid Hüseynovla Asif Məmmədov fərqləndi. 20 yaşlı Hüseynov ən gənc qol vuranımız oldu. “Qarabağ”ın qol vuran yerli futbolçu isə yalnız yarımmüdafiəçi Əfran İsmayılov oldu. Beləliklə, qol vuran azərbaycanlı futbolçuların sayı 7 nəfər oldu.


ABŞ KORRUPSİYAYA QARŞI "DÖYÜŞÜ" UDUZUR – Tramp Amerikanın səylərini heçə endirib | AzPolitika — onlayn siyasi-ictimai qəzet\nHƏM ORDUSU, HƏM DƏ İQTİSADİYYATI MƏHV OLUR! – Düşmənin diz çökəcəyi gün uzaqda deyil! 18 Oktyabr, 2020\nQAFQAZDA TÜRKİYƏ-RUSİYA TOQQUŞMASI – Qarabağ Ankara ilə Moskvanın münasibətlərini necə dəyişəcək? 15 Oktyabr, 2020\nRUSİYA ÖZ CANININ DƏRDİNDƏDİR – Moskvanın Qarabağ müharibəsinə nisbi səssizliyinin əsas səbəbi... 11 Oktyabr, 2020\nTAM ZAMANIDIR! - Həm bütün Qarabağı işğaldan azad etməyin, həm də... 10 Oktyabr, 2020\nERMƏNİ HİYLƏGƏRLİYİ BU DƏFƏ İŞLƏMİR! – Düşmən həm döyüş, həm də təxribat meydanında əzilir 09 Oktyabr, 2020\nPAŞİNYAN ÇAŞQIN HALDA "GÜNAH KEÇİSİ" AXTARIR... - Ətrafında satqın "ovuna" çıxıb 08 Oktyabr, 2020\nMOSKVANIN QARABAĞ SİYASƏTİ NİYƏ DƏYİŞDİ? - Putinin bəyanatının pərdəarxası 08 Oktyabr, 2020\nZAMAN BİZİM XEYRİMİZƏ İŞLƏYİR! – Ermənistan dövlətinin mövcudluğu təhlükə altına düşür! 06 Oktyabr, 2020\nABŞ KORRUPSİYAYA QARŞI "DÖYÜŞÜ" UDUZUR – Tramp Amerikanın səylərini heçə endirib\nDərc olunub: 27/11/2019 - 09:33\nSon iki həftə ərzində Konqresə ifadə verən diplomatlar Donald Trampın impicmenti prosesinin fundamental əlamətlərini qeyd ediblər: bu, Şərqi Avropada Amerikanın korrupsiyaya qarşı mübarizəsindən başlayıb.\nƏvvəlcə Dövlət Departamentinin məmuru Corc Kent izah edib ki, Ukraynadakı inqilabdan sonra (2004) Amerika Birləşmiş Ştatları (ABŞ) korrupsiyaya Rusiya təsirinin mühüm instrumenti kimi baxmağa başlayıb. Bu zaman qanunun aliliyinin irəli aparılması təkcə insan haqlarının müafiəsi olmadı. Bu proses Amerika təhlükəsizlik siyasətinin açar rolunu oynadı.\nSonra Ukraynadakı keçmiş səfir Mari Yovanoviç ukraynalı oliqarxlar ilə əlaqəli olan o şəxsləri xatırladı ki, onlar Donald Trampı xanım səfiri vəzifəsindən kənarlaşdırmaq üçün dilə tutublar. ABŞ lideri də öz növbəsində, Co Baydenin oğluna qarşı araşdırmalara başlamaq qismində özü üçün «görüm-baxım» tələb edib. Bu da öz başlanğıcını ondan götürür ki, sabiq vitse-prezident Şərqi Avropada qanunun aliliyi məsələsinin qoyuluşu ilə məşğul olub.\nABŞ Ukraynada korrupsiyaya qarşı mübarizə aparmağa cəhd göstərib, Ukrayna korrupsiyası isə müdafiə olunub. İndi Mərkəzi və Şərqi Arropada Amerikanın rüşvətə qarşı səyləri təhlükə altındadır. Tramp administrasiyası yalnız müvəqqəti olaraq belə antikorrupsiya səylərini dəstəkləyib. Bu arada, impicment məsələsi onun da üzərinə işıq salıb ki, indiyə qədər ABŞ-ın dünyanın digər ölkələrində pislədiyi proseslər hazırda bu ölkənin özündə yayılmağa başlayıb. Adının açıqlanmasını istəməyən respublikaçı və Dövlət Departamentinin diplomatının sözlərinə görə, hazırkı ABŞ administrasiyasının vurduğu zərəri qiymətlədirmək çətindir: «Bizə olan inamı qaytarmaq üçün on illər lazım gələcək. Başqa ölkələr görürlər ki, Ağ Evdə əvvəllər bizim əksinə təbliğat apardığımız hər şey var» - deyə, diplomat qeyd edib. Təəssüf!\nSoyuq müharibənin sonlarında keçmiş kommunist ölkələrində antikorrupsiyaçı fəallar həmişə ABŞ-ın dəstəyinə güvəniblər. ABŞ-ın köməyi müstəqil KİV-lərin araşdırmalarına dayaq olub, hakimlərin və prokurorların hazırlanmasına, həm də dövlət satınalmaları üçün şəffaf reyestrlərin yaradılmasına kömək edib. Dövlət Departamentinin Avropa və Avrasiya üzrə proqramları üçün büdcəsi ötən il 615 milyon dollar təşkil edib. Və bu vətəndaş cəmiyyətlərinin təmin olunması üçün həyati əhəmiyyət daşıyıb. Ukraynada, Rumıniyada və Moldovada oliqarxlar islahatlara köklənmiş siyasətçilərə hücumlar edərkən, ABŞ onları dəstəkləyib. Polşada və Macarıstanda hakim partiyalar məhkəmələri susdurmağa çalışarkən, ABŞ onları dəstəkləyib.\nSon onilliyin əvvəlində Rusiya ilə münasibətlər pisləşməyə başlayıb. Və ABŞ kəşfiyyat xidmətləri Rusiya pullarının yuyulması istiqamətindəki axınlara diqqət yetirməyə başlayıblar. «Korrupsiya Ukraynanın xarici güclərdən qaynaqlanan islahatları qəbul etməmək üçün məcburetmə vastəsi kimi istifadə edilməyə başlayıb. O, həm də NATO və Avropa İttifaqı (Aİ) ölkələrini daxildən çürüməyə məcbur edib» - deyə, Viktoriya Nuland bəyan edib. Məlum olduğu kimi, Nuland Barak Obama administrasiyasında işləyib və orada məhz Ukrayna məsələsi ilə məşğul olub.\nBaydenin Mərkəzi və Şərqi Avropaya səfərləri ona görə təşkil olunub ki, korrupsiyanın ABŞ milli təhlükəsizliyinə problem olduğunu digərlərinə anlatsınlar. «Biz, hər zaman hiss etmişik ki, ABŞ səfiriyindən dəstəyimiz var» - deyə, Rumıniyadan olan antikorrupsiyaçı fəal və Avropa parlamentinin üzvü Kristian Giena bildirib. Amerika və Avroittifaq Rumıniyanın «sərt» prokuroruna hücumlar olarkən (rüşvətxorluqla mübarizə apardığına görə) onu mülafiə edib. Bolqarıstanda da ictimai təşkilatların hökumətin repressiyalarından qorunması məsələsində ABŞ-n təzyiqləri onarı qoruyub…\nVaşinqtonun antikorrupsiya səyləri 2017-ci ildə darmadağın oldu. O zaman Vess Mitçell Dövlət Departamentinin Şərqi Avropadakı siyasətinə görə, məsuliyyəti öz üzərinə götürmüşdü.\nO, əmin idi ki, korrupsiyanı sərt tənqid etmək ABŞ diplomatiyasına zərə vurur və Macarıstanı, Rumıniyanı və Bolqarıstanı Rusiyanın ağuşuna itələyir. İlin əvvəlində Mitçell isefa verdi. Amma baxmayaraq ki, bir çox ABŞ səfirləri antikorrupsiyaçı siyasəti davam etdirirdilər, onlar artıq əmin deyildilər ki, Ağ Ev onların arxasında «dağ kimi» dayanır. Bunun əvəzində, rüşvətxorluğa münsibətdə öz səfirlərinin mövqeyini dəstəkləmək əvəzinə, Tramp aministrasiyası onları susdurmağa başladı. Kiyevdən Yovanoviçin şərhi və dövlət katibi Mayk Pompeonun onu müdafiə etməməsi faktı – bütün bunlar diplomatları mat qoyurdu. Onun Kiyevdəki xələfi Uilyam Teylor öz ifadələrində diplomatiyanın paralel kanallarından söbət açıb. Həmin kanallar vasitəsilə ABŞ prezidentinə yaxın insanlar Ukraynadakı siyasi vəziyyəti öz üzərlərinə götürə biliblər. Oxşar situasiya Macarıstanda da yaranıb. Trampın orada siyasi mülahizələrdən dolayı təyin etdiyi səfir Baş nazir Viktor Orbanın Ağ Evə səfərini təşkil edib. Bu isə Rusiyayönlü Macarıstanın korrupsiyalaşmış hökumətinin «qısa zəncir»də saxlanılmasına çalışan məmurlardan yan keçməklə baş tutmuşdu…\nBütün bunları «biznes»in diplomatiya üzərindəki parlaq qələbəsi da adlandırmaq olar.\n«Economist», Böyük Britaniya


İsrailin Or-Akiva şəhərində Xocalı soyqırımının 30-cu ildönümü ilə əlaqədar anım mərasimi keçirilib.\n“Azİz” İsrail-Azərbaycan Beynəlxalq Assosiasiyasının təşkilatçılığı ilə baş tutan tədbirdə Azərbaycan Milli Məclisinin üzvləri, Or-Akiva şəhər bələdiyyəsinin və yerli ictimaiyyətin nümayəndələri iştirak ediblər.\nTədbirə qonaq qismində Qiryat-Yam şəhərinin vitse-meri Adam Amilov, Niderlanddan Boris Şapiro, “Kanal-24”ün rəhbəri Səadət Şükürova, “STMEQİ” media-qrupunun İsraildəki təmsilçiləri Xana Rafael və Yuli Mordek, jurnalist-bloger, Dağ yəhudiləri icmasının fəalı, “Or-Akiva bu gün” portalının baş redaktoru İqor İzyayev qatılıblar.\nTədbirdə çıxış edən Milli Məclisin üzvləri Sevil Mikayılova və Anatoli Rafailov, Ümumisrail Yəhudilər Birliyinin sədri Pavel Yelizarov, “Azİz” assosiasiyasının prezidenti Lev Spivak, “Azİz” Azərbaycan Mədəniyyət Mərkəzinin direktoru Yeganə Salman, “Azİz” assosiasiyasının icraçı direktoru, “Sholumi” mərkəzinin rəhbəri Şaul Siman-Tov, Azərbaycan və İsrail Yazıçılar Birliyinin üzvü Batsion Abramova, “Sevgi” ansamblının direktoru Mark Aqarunov, bədii rəhbəri Salman Rabayev, Gənclər və pensionerlər klubunun fəalı Aydın Nuruşov çıxış ediblər.\nXocalı soyqırımı ilə bağlı xalqımızın dərdinə şərik olduqlarını bildirən natiqlər faciə qurbanlarının əziz xatirəsini yad ediblər, Azərbaycan və İsrail arasında strateji tərəfdaşlıq, dostluq və əməkdaşlıq əlaqələrinin mövcud olmasından məmnunluqlarını ifadə ediblər.\nABŞ-da səfərdə olan Or-Akiva şəhərinin vitse-meri Yelena Zaslavskaya videoçıxışı zamanı Xocalı soyqırımı ilə bağlı xalqımızla həmrəy olduğunu vurğulayıb.\nAzərbaycan dilində çıxış edən Batsion Abramova müəllifi olduğu “Mənim dünyam” şeirlər toplusundan Xocalı soyqırımına, Yeganə Salman isə Azərbaycan və İsrail Yazıçılar Birliyinin üzvü Mixail Salmanın “Qalib Azərbaycan” şeirlər toplusundan Azərbaycan Prezidenti İlham Əliyevə həsr olunan şeirləri oxuyublar.\nTədbir “Sevgi” ansamblının ifasında Azərbaycan kompozisiyalarının təqdim olunması ilə davam edib.


MULTİMEDİA / 09.05.2020\nEvdə qalan veteranlar və maskalı prezidentlər: Qələbə Günü yaxın xaricdə necə keçdi - FOTO\nMöhtəşəm Qələbə Gününün postsovet ölkələrində karantin rejimində necə qeyd olunduğunu Sputnik Azərbaycan-ın fotolentində izləyin.\nGünəşli Azərbaycan torpağının əbədi bağrına basdığı ölməzlər – video\nBu gün Bakıda hərbi memorial kompleksində Böyük Vətən Müharibəsində həlak olanlar bir dəqiqəlik sükutla anıldılar. Daha ətraflı videomuzda izləyin.\nLənkəran şəhərində iki minik avtomobili toqquşub. Hər iki avtomobilə ciddi ziyan dəyib və sürücülərdən biri sıxılaraq avtomobilin içərisində qalıb. FHN-in əməkdaşları onu xüsusi texnika vasitəsi ilə çıxarıblar. Hadisə yerindən kadrları videomuzda izləyin.\nƏbədi xatirə: Böyük Qələbəni bizə bəxş edənləri yad edirik\nSputnik Azərbaycan-ın oxucuları Böyük Vətən Müharibəsində iştirak edən əzizlərinin fotoları ilə bölüşüblər. Onlardan bəziləri Qələbə naminə canından keçib, bəziləri Reyxstaqa çata, sonra isə evinə dönə biliblər. Hər birinin xatirəsi əbədidir\n“Get, mənim aslan balam” – Müharibə veteranı cəbhəyə göndərildiyi ilk günü xatırlayır\nBöyük Vətən müharibəsi veteranı və Qəhrəman ana Tacirə Qazıyeva ilk dəfə hərbi formanı 17 yaşında geyinib. O, cəbhəyə çağırıldığı ilk günü hələ də bütün detalları ilə xatırlayır. Onun xatirələrini videomuzda izləyin.\nsəs veriblər: 527


Top-menecerə tabelik - Falcon Consulting Group\nDostlarım arasında çoxlu top-menecerlər var və onlar bəzən irad bildirir ki, rəhbərlər, onların davranışı, idarəetmə tərzi barədə davamlı yazıram və tabelikdə olanlara isə az diqqət ayırıram. Buna cavabım hər zaman eynidir. Araşdırmalara əsasən, 80% işçilər nə qədər yaxşı idarə olunurlarsa, o qədər də yaxşı işləyirlər. Məhz bu səbəbdən əsas diqqətim rəhbərlərə yönəlib. Lakin onu da etiraf etməliyəm ki, işçi qüvvəsi arasında qeyri-rəhbər vəzifələrdə çalışan əməkdaşların sayı rəhbərlərdən çoxdur. Onları unutmaq düzgün olmaz. Ona görə bu yazı işçi prizmasından irəli gəlir.\nTəsəvvür edək ki, davamlı xətti rəhbərə tabe olmuş işçi vəzifə yüksəlişi və ya hər hansı struktur dəyişikliyi nəticəsində top-menecerin birbaşa tabeçiliyinə keçir. Hamıya məlumdur ki, yüksək vəzifədə çalışan şəxslər, adətən, çox məşğul olur, iş vaxtlarının əksər hissələrini toplantı və təkbətək görüşlərdə keçirirlər. Təcrübəmdə elə dövrlər olub ki, iş həftəsi ərzində 20-25 iş saatı toplantılarda olmuşam. Adətən, bu cür şəraitdə çalışan top-menecer yeni əməkdaşı digər əməkdaşlar kimi idarə etməyə başlayır, yəni ona məhdud vaxt ayırır. Həmin şəxs isə bunu görüb, işinə az dəyər verildiyini və ya rəhbərin ondan narazı olduğunu düşünməyə başlayır. Əməkdaş öyrəşib ki, xətti rəhbər gün ərzində bir-iki dəfə onunla iş və qeyri-iş mövzularında danışır, işi ilə bağlı davamlı geribildirimlər verir. Yeni şərait isə tam fərqlidir. O, top-menecer olan rəhbərbəri ilə həftədə bir dəfə ya görüşə bilir, ya bilmir. Həmin görüşlər də əvvəlkilərdən fərqli keçir. Top-menecer arzulayır ki, əməkdaş konkret məsələlərlə, qərar tələb edən hallarda zəruri olan bütün məlumatlarla, idealda konkret təkliflərlə gəlsin və mümkün qədər lakonik olsun. Bu nəticəsini almayan top-menecer işçidən narazı olmağa başlayır. İşçi isə nə baş verdiyini sonadək anlamadan özündə xəta axtarmağa başlayır və özgüvəni azalır.\nHəll ondadır ki, həm işçi anlasın ki, daha yuxarı səviyyə rəhbərlə başqa tərzdə işgüzar kommunikasiya tələb olunur, həm də rəhbər işçiyə öz gözləntisini açıq bildirsin. Yenə də vəzifənin böyük payı rəhbərin üzərindədir.


Serhedde 23 min siqaret tutuldu – Foto - Olkem.az Xeber\nSerhedde 23 min siqaret tutuldu – Foto\nGönderen: Olkem.az\t 22/02/2016 22/02/2016 Serhedde 23 min siqaret tutuldu – Foto için bir yorum bırakın\n10:47 – xeber – 23 min ədəd siqaretin qaçaqmalçılıq yolu ilə ölkə ərazisinə keçirilməsinin qarşısı alınıb.\nDövlət Gömrük Komitəsinin Mətbuat Xidmətindən Axar.az-a verilən məlumata görə, Tovuz Gömrük İdarəsinin əməkdaşları 3 fakt üzrə 23 min ədəd siqaretin qaçaqmalçılıq yolu ilə ölkə ərazisinə keçirilməsinin qarşısını alıb.\nQazax rayon sakini Şirinov Mahmud Sayad oğlunun idarə etdiyi 10 BJ 636 dövlət nömrə nişanlı “VAZ 21099” markalı minik avtomobilin ehtiyat təkərinin içərisində düzəldilən xüsusi saxlanc yerindən üzərində aksiz markası olmayan 3200 ədəd siqaret aşkar edilib.\nAzərbaycan vətəndaşı, 37 yaşlı İsgəndərov Rəfail Həsən oğlunun idarə etdiyi “Mersedes” markalı 90 EM 488 dövlət nömrə nişanlı minik avtomobilinin ehtiyat təkərinin içərisində eyni üsulla düzəldilən saxlanc yerindən isə üzərində aksiz markası olmayan 3800 ədəd siqaret aşkar olunub.\nGönderen: Olkem.az 22/02/2016 22/02/2016 Kategori:Xeberler\n"Azerbaycan muselman dovleti oldugu ucun…"\nİŞİD-e qurban geden usaqlar – Hesabat


Xəyanət həkimə gedincə ortaya çıxdı – “Dedi sən də müalicə olunmalısan…” – Turkustan.info\n22 Yanvar 2021 16:29\n13 Fevral 2018 11:25\nYoldaşının cinsi yolla keçən xəstəliyə mübtəla olduğnu öyrənən qadın S.B həyat yoldaşından boşanmaq qərarına gəlib. Həyat yoldaşının xəyanəti isə həkimə gedincə ortaya çıxıb.\nTurkustan.info xəbər verir ki, İstanbulda müalicə olmaq üçün getdikləri xəstəxanada həyat yoldaşının cinsi yolla yoluxan xəstəlik keçirdiyini öyrənən S.B.aldadıldığını və alçaltdığını bildirərək məhkəməyə üz tutub. O, əriondən boşanmaq üçü 200 min lirə təzminat tələb edir. S.B. ərizəsində “Məni aldatdığından şübhələnirdim, amma həkimdən öyrənməyim daha acı oldu” ifadələrini yazıb.\nCütlük 11 il evli olub.İki uşaq sahibi olan cütlüyün xoşbəxt həyatına zəhər qatan isə kişinin telefonunda başqa qadınlara aid fotoşəkillər görməsi olub. Fotoşəkillərin kim olduğu sualına isə B.B. “Dostlarım” cavabını verirmiş.\nBir müddət sonra cinsi xəstəlikdən müalicə alan ərinə görə həkim qadının da müayinəyə gəlməli olduğunu bildirib. Xəstəxanaya gedən S.B həkimdən həyat yoldaşının cinsi xəstəlikdən müalicə olunduğunu, eyni müalicənin onun da almalı olduğunu öyrənib.\nAldadıldığına əmin olan S.B, boşanma qərarı verib.


12-İnvestisiya (Obyektlərin, əsas fondların istifadəyə verilməsi və əsas kapitala yönəldilmiş investisiyalar haqqında)\nAzərbaycan Respublikası Dövlət Statistika Komitəsinin 2 iyul 2013-cü il tarixli 87/14 nömrəli qərarı ilə təsdiq edilmişdir.\nKiçik olmayan sahibkarlıq subyektləri hesabat ayından sonrakı ayın 5-ci iş günündə\nƏsas kapitala yönəldilmiş investisiyalardan mərkəzləşdirilmiş qaydada istifadə edən nazirlik, komitə, şirkət, səhmdar cəmiyyətlər, hüquqi şəxslər və bələdiyyələr.\nHesabatın əsas məqsədi əsas kapitala investisiya yönəldilməsi, tikililərin və obyektlərin inşası ilə bağlı göstəricilər haqqında məlumatların toplanmasıdır. Hesabat 2013-cü ildən tətbiq olunur.\nİlkin məlumatlar hesabat dövründən sonrakı ayın 5-cı iş günü dəqiqləşmiş məlumatlar isə hesabat dövründən sonrakı ayın 20-si\nHesabatlardakı göstəricilərin izahı obyektlərin, əsas fondların istifadəyə verilməsi və əsas kapitala yönəldilmiş investisiyalar haqqında 2-investisiya (aylıq) nömrəli rəsmi statistik hesabat formasının tərtib edilməsinə dair göstərişdə verilmişdir. (Dövlət Statistika Komitəsinin 02.07.2013-cü il tarixli 87/14 nömrəli qərarı ilə təsdiq olunmuşdur).\nBeynəlxalq əlaqələr , Ictimaiyyətlə əlaqələr , Cari və illik hesabatlar statistikası\nObyektlərin, əsas fondların istifadəyə verilməsi və əsas kapitala yönəldilmiş investisiyadan istifadə edilməsi


Azərbaycanda islam modeli: müsəlman dünyası üçün etalon!\nAzərbaycanda islam modeli: müsəlman dünyası üçün etalon! AKTUAL+ANALİTİK\n11 Oktyabr 14:41\nÖlkəmizdə din dövlətdən ayrı olsa da, dövlət-din münasibətləri tendensiyası daim paralellik təşkil edib\nAzərbaycanda dinə olan münasibət daim özünəməxsus özəllikləri ilə seçilib və demək olar ki, heç vaxt sözügedən xüsusda din və cəmiyyət kontekstində parçalanmalara yol verilməyib. Müxtəlif zamanlarda islamçılıq modelləri fərqli müsəlman ölkələrində fərqli şəkildə tətbiq edilsə də, Azərbaycanda mövcud olan tolerantlıq faktoru öz üstünlüyü ilə seçilib və yalnız islama tərəf deyil, digər dinlərə münasibətdə də müasir dünyamızın qlobal çağırışlarına cavab verilir.\nLakin fakt budur ki, Azərbaycan müsəlman ölkəsi olaraq həm də islam dünyası üçün mühüm modelini nümunə etalonu olaraq təqdim edir. Ölkəmizdə din dövlətdən ayrı olsa da, dövlət-din münasibətləri tendensiyası daim paralellik təşkil edib. Bu gün Azərbaycanda dövlət strukturu olaraq Dini Qurumlarla İş üzrə Dövlət Komitəsi fəaliyyət göstərir. Bu qurum məscidlərin, müqəddəs məkanların fəaliyyətindən tutmuş digər tələb edilən cəhətlərinə dövlət nəzarəti mexanizmini həyata keçirir. O cümlədən, müsəlman dünyası üçün vacib olan bütün əhəmiyyətli təqvimlərdə öz funksiyasını icra edərək hər hansı bir aşırı dinçiliyin, xurafatın və s. sui-istifadəçiliklərin qarşısını alır. Bunun üçün dini ədəbiyyat külliyyatları, kitablar nəşr edilir, proqramlar hazırlanır, KİV sahəsində və s. sahələrdə təbliğat xarakterli layihələr həyata keçirilir və s.\nDigər müsəlman ölkələrindən fərqli olaraq “sünni-şiə” kimi ayrıseçkilik meyillərinin ayaq açmasına imkan verilmir\nO cümlədən, bu gün Azərbaycanda bütün Qafqazın dini mərkəzi kimi tanınan Qafqaz Müsəlmanları İdarəsi də fəaliyyət göstərir ki, bu idarə də dini qurumlarla məşğul olan komitə ilə müştərək işlər reallaşdırır. Ümumiyyətlə, Azərbaycanda məzhəbçilik, radikalçılıq, yaxud xurafatçılıq kimi islam dininə zidd olan bütün maneələr aradan qaldırılır, ibadət edən şəxslər arasında heç bir fərqlər qoyulmur, necə deyərlər, digər müsəlman ölkələrindən fərqli olaraq “sünni-şiə” kimi ayrıseçkilik meyillərinin ayaq açmasına imkan verilmir.\nEləcə də fakt budur ki, Azərbaycan Şərq və Qərbin ayrıc nöqtəsində yerləşdiyinə görə, hər zaman kənar müdaxilələrə cəhdlər olunsa da, bu cəhdlərin qarşısı məhz məzhəb, din fərqlərinə baxmayaraq, ölkəmizin inanclı kəsimləri tərəfindən rədd edilib. Beləliklə, Azərbaycanda islam dini modeli həm müasir dünyamızla ayaqlaşır, həm də kənar zərərli müdaxilələrdən maksimum şəkildə qorunur.\nBu gün Azərbaycanda dini etiqad azadlığı ilə yanaşı, həm də ibadət edən qadınların da azadlığı, onların haqlarının qorunması, hüquqlarının təmin edilməsi yönündə heç bir maneələr yaradılmır. Təkcə bir maraqlı və mühüm misalı göstərə bilərik: ibadət edən qadınların bir hissəsi ictimai yerlərdə çadra, hicab, ya da çarşab kimi örtüklərdən istifadə etmir, yalnız məscidlərə daxil olarkən, islam dininə hörmət əlaməti olaraq islamın buyurduğu qaydalara əməl edirlər. Yəni küçədə kimsə namaz qılan, ibadət edən qadına deyə bilməz ki, sən niyə başını bağlamırsan, sən nəyə görə ötrünmürsən və s.\nDaha bir reallıq: İslam təqviminin önəmli tarixlərində qeyd edilən bayram və matəm mərasimlərində də heç kim məcburi qaydada həmin mərasimlərə qatılmır, hər kəs öz xoşu və iradəsi ilə hərəkət edir. Ümumiyyətlə, dövlət-din tənzimləmələrində xalqımızın inanclı kəsimi hadisələrə tolerantlıqla yanaşırlar və tarixən də belə olub. Lakin daha bir məsələ isə digər ölkələrdəki islam modelləri ilə fərqliliyin olmasıdır.\nSəudiyyədə müəyyən “yaşıl işıqlar” yandırılmaqla qadınlara yönəlik imtiyazlar verilməkdədir\nMisal üçün, bu gün Səudiyyə Ərəbistanı islam dünyasının mərkəzi olması ilə yanaşı, həm də ciddi mühafizəkarlıq metodlarını tətbiq edir. Təbii ki, bu səbəblərdən biri də din və dövlət idarəçiliyinin bir arada olmasıdır. Daha dəqiq desək, bu ölkədəki qanunlar bilavasitə şəriət qaydaları əsasında fəaliyyət göstərir. Amma buna baxmayaraq, son vaxtlar Səudiyyədə də müəyyən “yaşıl işıqlar” yandırılmaqla qadınlara yönəlik imtiyazlar verilməkdədir. Xüsusilə, qadınlara verilən azadlıqlar baxımından. Bu gün mühafizəkar Səudiyyə Ərəbistanında qadınlar artıq avtomobil idarə edə bilir, əlavə olaraq, siyasətə də qatılaraq ölkə parlamentinə seçilmək imkanları əldə edirlər. Əlbəttə ki, bu kimi məsələlərdə də dövlət tərəfindən müəyyən dərəcəli hədlər qoyulub.\nTürkiyədə dini qaydaları fərdi olaraq tətbiq etmə və ya etməmə azadlığı konstitusiya ilə qorunur\nQardaş Türkiyə modeli də öz məxsusi özəllikləri ilə seçilməkdədir.Türkiyə də qardaşı Azərbaycan kimi müsəlman ölkəsi olması ilə yanaşı, həm də dünyəvi dövlətdir. Bu səbəbdən də din və dövlət işləri bir-birindən ayrılıb. Konstitusiyaya görə dini və ya etnik bir siyasi partiyanın yaradılması qadağandır. Respublikanın ilk illərində dinin dövlətin nəzarəti xaricində aparılmaması və dövlət tərəfindən xüsusi orqanlar vasitəsilə nəzarət edilməsinə qərar verilib. Bu qərara əsasən Diyanət İşləri Nazirliyi, Baş Nazirliyə bağlı bir təşkilat olaraq fəaliyyət göstərir. Bu orqan fərdlərə dini xidmətlər göstərmək və məscidlər kimi müsəlman ibadət yerlərini idarə etməkdən məsul tutulur. Habelə, ölkədə dini etiqad və inamsızlıq, dini qaydaları fərdi olaraq tətbiq etmə və ya etməmə azadlığı konstitusiya ilə qorunur.\nİranda qadınların şirəli içkilər içdiklərini, kişi ofisiantların onlara xidmətlərini əks etdirən görüntülərinə qadağalar qoyulub\nAncaq bənzər icazələrin digər şəriətlə idarə edilən ölkədə İran İslam Respublikasında da tətbiq olunmasına baxmayaraq, son vaxtlar qadın azadlığı və hüququ ilə bağlı ciddi baryerlər qoyulmaqdadır. Bu günlərdə qəbul edilən qanun, yaxud verilən fətvaya əsasən, İran televiziyalarındakı süjetlərdə, eləcə də yazılı, elektron media qurumlarında qadınların şirəli içkilər (xüsusilə qırmızı rəngli) içdiklərini və ya kişi ofisiantların onlara xidmətlərini əks etdirən görüntülərini nümayiş etdirmək qadağan olunub. Düzdür, bu gün İranda qadınlar avtomobil idarə edir, parlamentə seçilir, müxtəlif dövlət qurumlarında fəaliyyət göstərirlər, amma belə gedərsə, ölkədə bu xüsusda da qadağaların qüvvəyə minməyəcəyini kimsə iddia edə bilməz.\nQurani Kərimdə yer alan Ayətül-Kürsidə ən önəmli Allah kəlamı yer alıb – “Lə ikrahə fiddin”\nVə maraqlıdır ki, bu gün Azərbaycanda da mövcud olan, eləcə də “irançı” adlandırılan bəzi dırnaqarası “mömin” və “möminələr” sözdə “islam respublikası” adı altındakı sərsəm ideyalarını ən radikal və dağıdıcılıq yolları ilə tətbiq olunmasını tələb edir, qeyri-qanuni çağırışlar etməklə ölkəmizdəki sivil, demokratik və müasir dünya ilə ayaqlaşan konstitusion quruluşuna qarşı İrandakı ağalarının “fətvalarını” icra etməklə cəhdlər göstərirlər. Söz yox ki, bu cəhdlərin də qarşısı alınır - xalq-dövlət vəhdəti, habelə dinçi, məzhəbçi radikalizmə yox deməyi bacaran vətəmdaşlarımız bu kimi zərərli tendensiyaların qarşısını qətiyyətlə alır.\nSonda isə bir reallığı xatırlatmaq yerinə düşərdi. Müqəddəs Qurani Kərimdə yer alan Ayətül-Kürsidə ən önəmli Allah kəlamı yer alıb – “Lə ikrahə fiddin”, yəni Dində məcburiyyət yoxdur!\nVə əgər kimlərsə öz kirli maraqlarını həm də sui-istifadə etdiyi islam dini ilə xalqa sırımağa cəhdlər göstərirlərsə, onlar biavasitə Allahın kəlamlarına qarşı çıxmış olurlar. Yəni qısa desək, bu gün islam dinindən öz şəxsi mənfəətləri, qazanc mənbəyi , kirli siyasi maraqları yönündə istifadə edənlər gerçəklikdə bu pak, təmiz və mənəvi dəyərləri təbliğ edən İlahi sözləri yerdən-yerə vurmuş olurlar. Bu varsa, demək ki, belələrinin nə islama, nə müsəlmançılığa, nə də ümumiyyətlə, imana heç bir aiddiyyatları yoxdur, ola da bilməz!\nBu gün Allah ona dua edən əsl ibadət edənlərin və o cümlədən, Azərbaycanın yanındadır!\nAzərbaycan dövləti isə öz qürurlu, zəfərli yolunu davam etdirir və bu gün ölkəmizin bütün bölgələrində dinin demokratik təbliği, sivil mövcudluğu yönündə münbit addımlar atılır – İlahiyyat üzrə ali tədris müəssisələri fəaliyyət göstərir, yerlərdə mədrəsələr, Quran kursları açılır, məscidlər tikilir və inanclı vətəndaşların istifadələrinə verilir. Bugünlərdə Azərbaycan Prezidenti cənab İlham Əliyevin erməni işğalından azad edilmiş Hadrut qəsəbəsini ziyarət etməsi və orada böyük və gözəlliyi ilə hər kəsi heyran edəcək məscidin inşa olunması barədə fikir bildirməsi, habelə daha əvvəl Onun ölkəmizin birinci xanımı Mehriban Əliyeva ilə birgə işğaldan azad edilmiş digər torpaqlarımızda viranə qoyulmuş məscidlərimizi ziyarət etməsi, ibadət məkanlarına müqəddəs Quran kitablarını hədiyyə etməsi - bütün bunlar bilavasitə Allaha olan bağlılığın, imanın bariz göstərici kimi də dəyərləndirilməlidir. Bu gün Allah ona dua edən əsl ibadət edənlərin və o cümlədən, Azərbaycanın yanındadır!\nYAP: kreativlik, modern idarəçilik və uğur faktoru ANALİTİK\nAnalitika 20 Oktyabr 16:48\nAnalitika 20 Oktyabr 10:38\nQuldurlar məhv edilməlidir: Ukrayna və Rusiya ekspertlərinin fikirləri fərqlidir ŞƏRH\nAnalitika 18 Oktyabr 09:08\nƏməl olunması gecikən 4-cü bənd! REALLIQ+FOTO\nAnalitika 15 Oktyabr 09:36\nİranın absurd iddiaları şkalanı keçir: fakt yox, sübut yox! ANALİTİKA+AKTUAL\nAnalitika 14 Oktyabr 09:09\nİsrailli filosof və politoloq Qarabağa qanunsuz səfəri haqqında ŞƏRH\nAnalitika 13 Oktyabr 12:55\nSorosu Azərbaycana kim qaytardı (USAİD-in köməkliyi ilə)? ANALİTİKA+ŞOK FAKTLAR!\nAnalitika 11 Oktyabr 16:13\nTürkiyənin nüvə silahına malik olması reallığa çevrilir ANALİTİK\nAnalitika 7 Oktyabr 12:52\n“Şirin quyruğu” dartıldı, hətta qopardıldı ANALİTİK+AKTUAL\nAnalitika 7 Oktyabr 09:43\nErməni terrorunun izi və tarixi: Gəncə qətliamı - TƏHLİL\nAnalitika 6 Oktyabr 11:32\nBu şəxs ABŞ-ın Azərbaycandakı növbəti səfiri ola bilər (?) ANALİTİKA\nAnalitika 4 Oktyabr 11:50\nAnalitika 16 Sentyabr 13:03


Təmassız müharibənin misilsiz qəhrəmanlarının dünya hərb tarixi üçün "Qarabağ" dərsi... | Eurasia Diary\nTəmassız müharibənin misilsiz qəhrəmanlarının dünya hərb tarixi üçün "Qarabağ" dərsi... | Eurasia Diary - ednews.net\n05.05.2021 18:43 Analitika A- A A+\nBaş verən son müharibələr, xüsusilə də Azərbaycan Silahlı Qüvvələrinin Qarabağdakı uğurlu döyüş əməliyyatları, müasir müharibələrin və silahlı mübarizə metodlarının dərin deformasiyasına səbəb oldu. Hərb elmi ilə məşğul olanlar Azərbaycanın “Dəmir Yumruğu” sayəsində “təmassız müharibə” termini ilə yaxından tanış oldular. Müharibələrin taleyinin həll edilməsində canlı insan faktoru vacib rol oynasa da, bu yeni silahlı mübarizə metodunun tətbiqi, getdikcə insan faktorunu və bununla bağlı mümkün riskləri minimuma endirmək məqdsədi daşımağa başladı.\nEurasia Diary Moderator.az-a istinadən “təmassız müharibə”nin əsas qəhrəmanları olaraq Azərbaycan Silahlı Qüvvələri tərəfindən Vətən Müharibəsində Qələbəmizi təmin edən pilotsuz vasitələr barədə geniş məlumatı diqqətinizə çatdırır. Əvvəlcə qısaca olaraq ilk pilotsuz vasitələrin yaranma tarixinə qısaca nəzər salaq.\nİlk pilotsuz vasitələr\nDünyada havada havaya qalxan ilk pilotsuz hava vasitəsi, avstriyalıların 22 avqust 1849-cu ildə Venesiyadakı İtalya mövqelərinə atdıqları bomba ilə doldurulan hava şarları olub. Şarlar idarəolunmaz idi, yalnız külək istiqamətində hərəkət edirdilər, lakin elektromaqnit bazalı primitiv bomba atan mexanizmlə təchiz olunurdular.\nPilotsuz hava vasitələrinin tarixindəki növbəti mərhələ birbaşa PUA-larla əlaqəli deyildi, amma indi yaxşı tanıdığımız aparatların inkişafına böyük bir təkan verib. 1889-cu ildə ixtiraçı, fizik və mühəndis Nikola Tesla dünyanın ilk radiosiqnal ilə idarəedilən kiçik gəmisini nümayiş etdirdi. Bu texnologiyanın inkişafı radio ilə idarə olunan torpedalar yaratmağa imkan verdi, bundan sonra isə məsafədən idarə olunan hava vasitələri inkişaf etdirilməyə başladı. 1897-ci ildə isə Britaniyalı Ernest Vilson dirijablın naqilsiz idarə edilməsi üçün hazırlanan texnologiyanın patentini əldə etdi, lakin onun praktiki tətbiqinə dair məlumatlara rast gəlinmir.\nBundan 13 il sonra, 1910-cu ildə ABŞ hərbi mühəndisi Çarlz Ketter saat mexanizmi ilə təchiz edilən bir vasitə yaratmağı təklif etdi. Bu aparat müəyyən bir zamanda qanadlarını kənara ataraq düşmənin üstünə düşməli idi. Bu ideya həyata keçirildi, lakin heç bir uğur qazana bilmədi, buna görə də hərbi əməliyyatlarda tətbiq olunmadı. Lakin bu ideya fərqli ölkələrdən ixtiraçıları bu istiqamətdə inkişafa davam etməyə ruhlandırdı və 1916-cı ildə “uçan bomba” və ya “hava torpedosu” kimi tanınan “Hewitt-Sperry” avtomatik təyyarəsi ilk uçuşunu etdi. Müasir qanadlı raketlərin erkən versiyası olan təyyarənin kosmik məkandakı vəziyyəti giroskopik sistemdən istifadə ilə idarə edilirdi.\nBirinci Dünya Müharibəsindən sonra bir neçə təyyarə ABŞ mühəndisləri tərəfindən pilotsuz təyyarələrə çevrildi. Bu müvəffəqiyyəti sayəsində, artıq 1933-cü ildə İngilislər “Fairey IIIF” kəşfiyyat təyyarələri bazasında hazırlanan “Fairey Queen” təkrar istifadə edilə bilən radio idarəetməli hədəfini sınaqdan keçirdilər.\nMüasir PUA-lar və Qarabağ “dərsi”\nBeləliklə, pilotsuz texnologiyalar 1849-cu ildən bu günə qədər mövcud olmaqla bərabər hazırda inkişafının pik dövrünə qədəm qoyur. Əvvəllər PUA mürəkkəb, riskli və bahalı idi. Son 30 ildə bu sahədə həqiqətən bir sıçrayış baş verib. Elektron hesablama sistemlərinin miniatürləşdirilməsi və peyk naviqasiyasının inkişafı (GPS / GLONASS / Beidou) PUA ölçülərini, çəkisini və ən əsası dəyəri əvvəlkindən daha az olan vasitələri yaratmağa imkan verdi. Əlçatanlıq baxımından PUA texnologiyaları yalnız hərbi versiyada deyil, həm mülki versiyalarda məişət texnologiyaları səviyyəsinə yaxınlaşır. Çünki PUA-lar monoton və ya təhlükəli fəaliyyətlərlə səciyyələnən istənilən tapşırıqlar üçün çox perspektivli və unikal vasitə hesab olunur.\nQarabağda və digər ölkələrdə baş verən uğurlu tətbiq fonunda PUA-ya tələbatın artması olduqca təbiidir. Aparıcı ölkələr tərəfindən, hətta bizə qarşı rəqabət aparan ölkələrin hərbi qurumları tərəfindən Azərbaycan və Türkiyənin PUA-lardan istifadə metodları, tətbiqin detalları və praktik təcrübəsi öyrənilir, araşdırılır və onların əks tədbirlər istiqamətində aktiv fəaliyyətləri müşahidə olunur.\nAzərbaycanın Qarabağda tətbiq etdiyi PUA-lar\nİti qovan (PUA)\nAzərbaycan Sialahlı Qüvvələrinin Vətən Müharibəsində istifadə etdiyi pilotsuz vasitələrdən biri “İti qovan” PUA-ları olub. Əvvəllər “Zərbə” adı ilə istehsal olunan bu vasitələr gəzən sursat sinifinə aiddir. PUA-lar quruda, dənizdə və havada kəşfiyyat vəzifələrini də yerinə yetirə bilir. Aparat əməliyyat baxımından xüsusi avadanlıqlarla təchiz edilmiş yüksək keçicilik qabiliyyətinə malik mobil zirehli maşına quraşdırılmaqla qısa müddətdə istənilən ərazidən düşmənə zərbə endirə bilir.\nSon zaman modernləşdirildiyi ehtimal olunan PUA-lar partlayıcı yük daşımaq üçün uyğunlaşdırılan gövdəyə malikdir. Onun uçuşu avtomatik idarəetmə sistemi ilə idarə olunur. Aparatda xüsusi izləmə imkanına malik mini optik kamera yerləşdirilir. Aparat xüsusi radioelektron mühafizə sisteminə malik olmaqla, elektron maneə vasitələrinə qarşı da dayanıqlıdır. Peyk GPS əlaqəsi itən zaman aparat sərbəst döyüş tapşırığını yerinə yetirməyə qadirdir.\n“İti qovan” aşağıdakılara üstünlüklərə malikdir:\n- Mini EO/IR cihazlarından ibarət elektron optik kameraların quraşdırılma imkanı;\n- Sistem sənaye standartlarına, o cümlədən video axını üçün H.246, idarəetmə üçün isə NATO-nun STANAG 4586 standartlarına tam uyğunluq.\nSon əməliyyatlarda “İti qovan” özündə əvvəlki “gəzən sursat” ailəsinin müsbət cəhətlərini nümayiş etdirə bildi. “İti qovan” minimal kütləyə, qismən qısa qanad açılımına, normal fəaliyyət radiusuna və optimal yükdaşıma xüsusiyyətinə malikdir. Cəmi 30 sm yüksəkliyi və 1 metr uzunluğunda olan mini PUA-nın qanad açılımı 2.2 metrdir. 5500 metr yüksəklikdə və 50 km radiusda kəşfiyyat xarakterli vəzifələri də yerinə yetirə bilir. 6.5 kq çəkisi olan “İti qovan” 140 km/saat maksimal sürət toplaya bilir. Uçuş müddəti 2-3 saatdır. Bütün görüntülər və əldə edilən video və telemetrik kəşfiyyat məlumatları 12 saatlıq həçmə malik sərt diskə (bu funksiya digər modellərdə əvəz edilib) yazılır. Gəzən döyüş sursatı sinifində aid olan PUA-nın qəlpəli fuqas başlığından ibarət faydalı yükünün kütləsi 2.2-2.6 kq-dır.\n“İti qovan” PUA-sı gecə və gündüz, istənilən hava şəraitində düşməni izləmək və ona zərbə endirmək imkanına malikdir. Qəlpəli fuqaslı piyada əleyhinə, müxtəlif texnika və canlı qüvvəyə qarşı effektiv olan “İti qovan” həm Aprel əməliyyatında, həm də Vətən Müharibəsində düşmənin 1-ci və 2-ci eşalon bölmələrinə qarşı uğurla tətbiq edilib.\nPUA-ları avtomatik idarəetmə sisteminə malik avadanlıqlarla təmin edilib ki, bu da operator tərəfindən idarə edilərək sursatla proqramlaşdırılan trayektoriyanın istənilən nöqtəsinə zərbə endirməyə imkan verir. Buraxılış katapultdan həyata keçirilir. Aşağı səsə malik elektrik mühərrikli “İti qovan” PUA-sını yerdən aşkar etmək asan deyil. Hədəf aşkarlanmadıqda PUA-nın uçuşu dayandırılaraq geriyə bazaya və ya təyin olunan nöqtəyə qaytarılır. Burada isə paraşütdən və yastıqdan istifadə etməklə enmə həyata keçirilir.\nQalxma kütləsi: 6.5 kq;\nFaydalı yükün kütləsi 2.2-2.6 kq;\nQanad açılımı: 2.2 m;\nFəaliyyət radiusu: 50 km;\nMaksimum uçuş hündürlüyü: 5500 m;\nMaksimum sürəti: 140 km/saat;\nUçuş müddəti: 2-3 saat.\nVətən Müharibəsində “Harop”, “Quzğun” və “Hermes” pilotsuz uçuş aparatlarının Dövlət Sərhəd Xidmətinin bölmələri tərəfindən peşəkar tətbiqi nəticəsində düşmənin müdafiə zolağının dərinliyində yerləşən strateji əhəmiyyətli döyüş texnikaları, raket sistemləri, zenit-raket kompleksləri, tankları, zirehli döyüş texnikası, komanda idarəetmə məntəqələri ilə bərabər çoxsaylı canlı qüvvəsi də zərərsizləşdirilib. “Israel Aerospace Industries” (İsrail Aerokosmik Sənayesi) korporasiyasının aerokosmik bölməsi tərəfindən hazırlanan “Harop” yerüstü və dəniz platforması ilə bərabər hava vasitələrindən də buraxıla bilər. Azərbaycan bu vasitələri yerüstü platformadan buraxılmasına üstünlük verib. Ümumilikdə DSX-nın PUA-ları Vətən Müharibəsi zamanı 290 düşmən hədəfini məhv edib.\n“Harop” həm avtonom rejimdə, həm də operator tərəfindən idarə edilir. “Harop” avtonom idarəetmə rejimində özünün sensorları vasitəsilə düşmən hədəflərinə kilidlənə bilir. Elektron optik sensorları vasitəsilə onu hərəkətdə və ya sabit vəziyyətdə olan hədəflərə yönəltmək mümkündür. “İti qovan” PUA-larında olduğu kimi “Harop” da “gəzən sürsat” sinifinə aiddir, yəni hədəfi, özünü ona çırpmaqla məhv edir.\nƏlavə olaraq, əsas döyüş başlığı daşıyan aparatlardan fərqli olaraq bu dron özü bütövlükdə döyüş başlığı sayılır, yəni hədəfi özünü hədəfə çırpmaqla məhv edir. “Harop” ya muxtar olaraq özününün radar siqnallarını qəbul edən sensorları vasitəsilə hədəfi tapır və ya yerüstü idarəetmə məntəqəsindən idarə olunaraq hədəfə zərbə endirir. Hədəf aşkarlanmadığı halda PUA avtomatik rejimdə bazaya qayıdır.\n“Harop” pilotsuz uçuş aparatları ilk dəfə 2016-cı ilin aprelində erməni işğalçılarına qarşı “4 günlük müharibə” zamanı uğurla istifadə olunub. Onu da qeyd edək ki, bu hadisə dünya hərb tarixinə ilk dəfə “gəzən sursatdan” istifadə kimi düşüb. Bu döyüşlərdə “Harop”la endirilən bütün zərbələr uğurlu alındı. Hazırda Azərbaycan Ordusu dünyada ən uzaq mənzilə malik “gəzən sursat” olan “Harop”un postsovet məkanında yeganə istifadəçisi titulunu daşıyır.\nUzunluğu: 2.5 metr;\nQanad açılımı: 3 metr;\nFəaliyyət məsafəsi: 1000 kilometr;\nSürəti: 185 kilometr/saat;\nHavada qalma müddəti: 6 saat;\nÜmumi kütləsi: 135 kiloqram;\nDöyüş başlığı: 23 kiloqram.\nVətən Müharibəsi zamanı istifadə edilən “Hermes 900” taktiki uçuş aparatları İsrailin “Elbit Systems” şirkəti tərəfindən 2009-cu idə hazırlanıb. 2012-ci ildən istismar edilən PUA-lar, ilk dəfə Azərbaycanda Dövlət Sərhəd Xidmətinin 2017-ci ilin avqust ayında Xəzər dənizində həyata keçirdiyi geniş miqyaslı təlimlər zamanı görüntülənib. Azərbaycanın 2 ədəd “Hermes-900” PUA-sından və “Elbit Systems UGCS” universal idarəetmə stansiyasından ibarət 1 ədəd kompleksə malik olduğu ehtimal edilir.\nİkitərəfli peyk rabitə sistemi ilə təhciz olunan “Hermes-900” optik-elektron müşahidə sistemləri, hərəkət edən hədəfləri də ayırd edə bilən sintezləşmiş aperturalı radiolokasiya (SAR) stansiyası, infraqırmızı (termal) tezlik qəbulediciləri, lazer süası ilə hədəfi işarələyən və məsafəni ölçən qurğularla, düşmənin rabitə-kəşfiyyat-müşahidə sistemlərinə radioelektron maneələr təşkil edən vasitələrlə, idarəetmə məntəqəsinə real zaman kəsiyində video və fotomateriallarla mübadilə həyata keçirən avadanlıqlarla təmin olunub.\n“Hermes-900” modullaşmış konstruksiya şəklində layihələndirildiyindən, əməliyyat şəraitindən asılı olaraq, onun qurğularını və sensorlarını qısa müddətdə lazımi konfiqurasiyada yığmaq mümkündür. PUA yerüstü idarəetmə məntəqəsindən peyk rabitəsi vasitəsilə idarə olunur. Bu tipli idarəetmə kanalı düşmən maneələrinə daha davamlı və GPS idarəetməsindən daha gizli hesab edilir. Çünki rabitə peyki standart rabitə siqnallarını geniş bir rayona şüalandırır. Onların içində hansının kimə məxsus olmasını ayırd etmək çox mürəkkəb kriptoqrafiya avadanlığı və uzun müddət tələb edir. Peyk rabitəsi olmayan halda, PUA yerüstü idarəetmə məntəqəsi ilə 300 kilometrdən birbaşa qorunan rabitə kanalı ilə əlaqə saxlaya bilir. Rabitə əlaqəsi tam kəsilərsə, PUA avtopilot rejimində, inersial naviqasiya sisteminin yardımı ilə öz aerodromuna müstəqil qayıda bilir.\nTam 36 saat göydə qala bilən aparat 1500 kilometr uzaqda yerləşən əməliyyat rayonunun üzərində kəşfiyyat apara bilir. Maksimum uçuş kütləsi 970 kiloqram, qanaq açılımı 15 metrdir. 300 kq yük daşıya bilən PUA hər hava şəraitinə uyğun vasitədir. Bu PUA avtomatik qalxma və enmə sisteminə malikdir. Üstün təhlükəsizliyi və etibarlılığı ilə məşhur olan “Hermes 900” pilotsuz vasitələr üçün ən yüksək tələblərə cavab verdiyini Vətən Müharibəsində nümayiş etdirdi.\n“Hermes 900” PUA-ları iki pilotsuz uçuş aparatını idarə edə bilən “Elbit Systems UGCS” universal idarəetmə stansiyası tərəfindən idarə olunur. Onun burnuna, peyk rabitə sistemi yerləşdirilir ki, bu da birbaşa rabitə zonalarından uzaq ərazilərdə dronu idarə etməyə imkan verir. “Hermes 900” sifariş əsasında zərbə vasitəsi kimi təchiz edilə bilər.\n“Hermes 900” taktiki uçuş aparatı Qarabağda iqlim şəraitindən asılı olmayaraq kəşfiyyat və müşahidə üzrə döyüş tapşırıqlarını yerinə yetirmək imkanını nümayiş etdidi. 9150 metr yüksəklikdə uçan bu vasitə, bütün DZRK və bir çox qoşun ZRK-ları üçün əlçatmaz hündürlükdən döyüş tapşırıqlarını yerinə yetirməsi, əməliyyatlar teatrında fəaliyyət göstərən qoşunlarımıza ciddi üstünlüklər təqdim etdi.\nUzunluğu: 9.1 m;\nQalxma kütləsi: 1150 kq;\nQanad açılımı: 15 m;\nSürəti: 222 km/saat;\nFaydalı yükün kütləsi: 450 kq;\nFəaliyyət məsafəsi: 4000 km;\nMaksimum uçuş hündürlüyü: 9144 m;\nUçuş müddəti: 36 saat.\n“Quzğun” PUA-ları İsrailin ixtisaslaşmış məşhur pilotsuz vasitələr istehsalçısı “Elbit Systems” şirkətinin istehsal edilib. Yeni platforma şirkətinin həssas və üzunmüddətli taktiki həllərini təmin edən geniş təcrübəsinə əsaslanaraq hazırlanıb. Ölkəmizə ixracı zamanı ictimaiyyətə istehsalçının “SkyStriker” adı ilə təqdim edilib.\nPUA-ların istehsalında aşağı görüntü əmsalına malik kompozit materiallardan istifadə edilir. Yüksək dəqiqlik, uzaq məsafə, kifayət qədər uzun müdət gözləmə rejimi 10 kq-a qədər sursat daşıma imkanı “Quzğun” aparatını öz sinfinin ən güclü PUA-larından birinə çevirir. Onun əməliyyat sistemi istənilən hədəfi, istənilən istiqamətdən, istənilən bucaq altında məhv etməyə imkan verir.\nSistemin elektrik mühərriki isə aşağı akustik siqnala malikdir və aşağı hündürlükdə əməliyyatların gizliliyini təmin edir. Onun əməliyyat sistemi istənilən hədəfi, istənilən istiqamətdən və istənilən bucaq altında məhv etməyə imkan verir. PUA elektrik mühərriki və itələmə qüvvəsi verən pərvanə ilə təchiz edilib.\nİlk dəfə 2017-ci ildə Parisdəki Le Burje aviasalonunda nümayiş etdirilən bu PUA bir o qədər də böyük olmayan pilotsuz vasitədir. Zərbə tipli “Quzğun” PUA-sı 40 km radiusda düşmənin yerüstü hədəflərini aşkarlamaq, koordinatlarını təyin etmək və onlara zərbə endirmək üçün nəzərdə tutulur. PUA, həmçinin uzaqdan idarəolunan elektro-optik tuşlamaya malik “gəzən sursat” əməliyyat sisteminə malikdir. Yeni platforma “Elbit Systems” şirkətinin həssas və üzunmüddətli taktiki həllərini təmin edən geniş təcrübəsinə əsaslanır.\n“Quzğun” sadə quruluşa malikdir, onun səhra şəraitində belə sadə istismar qaydalarına malik olması, istifadəçilərə (operatora) düşmən hədəfinə dəqiq hava zərbəsi endirməzdən əvvəl hədəfi izləməyə və onu tam identifikasiya etməyə imkan verir. Onun operatoru zərbədən iki saniyə əvvəl döyüş başlığının istifadə əmrini ləğv edə bilər və ya onu yenidən aktivləşdirə bilər, məhv edilməsi üçün hədəf olmadıqda isə təhlükəsiz şəkildə start mövqeyinə və ya göstərilən koordinatlara qayıda bilər. Geriyə qayıdan PUA-nın avtomat rejimli paraşütlə bərabər təhlükəsizlik yastığından istifadə etdiyi də ehtimal edilir. Onun məsafədən idarə edilməsi, düşmən hədəfinə yönləndirilməsi aşkarlandıqda belə operatorun atəş təsirinə məruz qalmasını istisna edir.\n5 kq-dən 10 kq-yə qədər döyüş başlığı daşıyan aparatın çəkisi 35 kq-dir. Kamikadze tipli PUA 2 saat havada qalaraq 185 km/saat sürətlə hərəkət edir, bu isə 6 dəqiqə ərzində 20 kilometr məsafə qət etmək deməkdir. PUA elektrik mühərriki və itələmə qüvvəsi verən pərvanə ilə təchiz edilib.\nPUA-nı idarə edən operator onu hədəfə doğru yönəltmək, praktiki olaraq təmas nöqtəsinə çatdırmaq və eyni zamanda hücumu ləğv etmək imkanına malikdir. Uçuş vaxtı diqqət cəlb edən hədəf müəyyən edilmədikdə operator PUA-nı geri qaytarır və o, paraşütün köməyi ilə yerə enə bilir. Aparat xüsusi elektron mühafizə sisteminə malik olmaqla, radioelektron maneə vasitələrinə qarşı dayanıqlıdır.\nTaktiki texniki xüsusiyyətləri\nKütləsi - 35 kq;\nUçuş məsafəsi - 40 km;\nUçuş müddəti - 2 saata qədər;\nDöyüş bağlığının çəkisi - 5-10 kq;\nMaksimal üçüş yüksəkliyi - 2000 metr;\nMaksimal uçuş sürəti - 180 km/saat.\n“Bayraktar TB2” PUA-sı 2014-cü ildə Türkiyənin “Baykar” şirkəti tərəfindən hazırlanıb. Operatorun nəzarəti altında və ya müstəqil olaraq fəaliyyət göstərə bilən PUA Vətən müharibəsində müxtəlif məqsədlər üçün istifadə olunub. Türkiyənin “Roketsan Roket Sanayii ve Ticaret A.S”. şirkəti tərəfindən istehsal olunan lazerlə idarə olunan MAM-L tipli 4 ədəd bomba daşıyır. Türkiyə bu PUA ailəsi sahəsindəki layihələndirmə, proqram təminatı və istifadə qaydaları baxımından aparıcı dron istehsalçısı olan ölkələrin ilk beşliyinə daxildir. “Mavi Marmara” ilə bağlı 2010-cu ildə İsraillə yaşanan böhran və ABŞ Konqresində “Predator” və “Reaper” tipli dronların Türkiyəyə satışının bloklanması, Ankaranı yerli istehsalı sürətləndirməyə vadar etdi. “Bayraktar TB2” pilotsuz vasitəsi hazırda sinifinin ən yaxşı dronlardan biri, bəlkə də birincisi kimi tanınır.\n“Bayraktar TB2 PUA-ları kəşfiyyat, müşahidə, tuşlama və düşmən hədələrinə zərbə endirmək üçün nəzərdə tutulur.\nPUA-nın ilkin versiyaları “Rotax 912” daxili yanma mühərriki ilə təchiz olunurdu, sonradan isə Ukrayna ilə birgə Türkiyədə yeni mühərriklərin istehsalına başlandı. Korpusu kompozit materiallardan hazırlanan “Bayraktar” avtomatik qalxma-enmə sistemi ilə təchiz edilir. Çoxkanallı idarəetmə sistemi sayəsində “Bayraktar TB2” PUA-lar düşmənin REM vasitələrinin müdaxilələrinə qarşı dayanıqlıdır.\nHazırda dünya müdafiə sənayesi bazarında Türkiyənin silahlı pilotsuz uçuş aparatlarına böyük maraq yaranıb. Bunun əsas səbəblərindən Azərbaycanın böyük rəşadətlə apardığı 44 günlük Vətən müharibəsində “Bayraktar TB2” PUA-larının döyüş meydanında külli miqdarda düşmən texnikalarını məhv etməklə növbəti döyüş sınağından uğurla çıxması, digəri isə Türkiyə PUA-larının davamlı olaraq texnoloji yeniliklər əsasında təkmilləşdirilməsidir.\nXarici ölkələrin, hətta Türkiyə ilə münasibətləri o qədər də yaxşı olmayan ölkələr belə “Bayraktar TB2”-nin son tətbiqindən sonra bu aparata olan maraqlarını gizlətmirlər. Türkiyə isə bu sahədə dost və qardaş ölkələrlə əməkdaşlığa üstünlük verir.\nVətən Müharibəsi zamanı bu PUA-lar vasitəsilə Azərbaycan düşmənin 1 milyard dollardan çox dəyərə malik texnikalarını sıradan çıxarıb. Onların əksəriyyəti Silahlı Qüvvələrimiz tərəfindən qənimət olaraq ələ keçirilib, bəziləri isə Hərbi qənimətlər Parkında nümayiş etdirilməkdədir.\nAvtonom idarəetmə: 24 saat.\nAzərbaycanın Qarabağda müasir Türkiyə və İsrail PUA-ları ilə müharibənin qazanması, hərb tarixində yeni bir dövrün başlanmasına səbəb oldu. Münaqişənin ilk günündə Ermənistan ordusu özlərinə inamlı görünməyə çalışsada, az sonra onları Azərbaycanın PUA-ları çaxnaşmaya sala bildi. Klassik üsulla müdafiə olunan Ermənistan ordusu, Azərbaycan PUA-larının zərbələri nəticəsində hər gün daha çox texnika və şəxsi heyət itirirməklə geri çəkilməyə məcbur olurdu. Döyüş mövqeləri havadan asanlıqla aşkar edilir və onlar PUA-lar üçün asan hədəflərə çevrilirdi. Ermənilərin bu hücumlara müqavimət göstərmək üçün Rusiyadan “Pole-21”, “Leer”, Krasuxa” və s. kimi REM vasitələri əldə etsədə, onlar Azərbaycan PUA-larına qarşı səmərəli ola bilmədilər. PUA-larımız Qarabağda sadəcə kəşfiyyat və dağıdıcı vasitə kimi deyil, həm də artilleriyanın, tankların və piyadaların əməliyyatlarını əlaqələndirmək üçün istifadə olundu.\nPilotsuz aparatlar keçən əsrin sonundan münaqişələrdə aktiv istifadə olunsa da, onlar ilk dəfə münaqişə müqəddəratını məhz Qarabağda, həm də Azərbaycan Ordusunun istifadəsi nəticəsində həll etdilər.\nAzərbaycan Ermənistanın hava hücumundan müdafiə sistemlərini məhv etmək üçün əsasən “Harop” zərbə vasitələrindən geniş istifadə etdi. Köhnə Sovetdən qalma “An-2” biplanlarını avtopilotla təmin edən Azərbaycan, onları havaya qaldırmaqla Ermənistanın S-300 zenit raket komplekslərini aktiv rejimə keçməyə məcbur etdi, bu isə ZRK-nın aşkarlanmasına və “Harop”un bu vacib hədəfləri yüksək dəqiqlik və yüksək effektvliklə məhv etməsinə imkan verdi.\nDüşmənin digər zirehli texnikaları və HHM vasitələri isə Türkiyənin “Bayraktar TB2” PUA-larının hədəfi oldu. Bütün bunlar isə daha çox ölkələri pilotlu və zirehli vasitələrdən daha çox PUA, xüsusilə də Türkiyə istehsalı olan “Bayraktar TB2” aparatları əldə etməyə meylləndirdi. Vətən Müharibəsində orbitdə olan Azərbaycan peyklərinin əhəmiyyətli rolu qeyd edilməlidir. Çünki, Ermənistan ordusu və havadarları üçün ölümcül nəticələnən Vətən Müharibəsində peyklərin, pilotsuz uçuş aparatlarının, aviasiyanın və artilleriyanın qarşılıqlı fəaliyyətini nəzərdə tutan “yeni nəsil müharibə konsepsiyası” tam təsdiqini tapdı.\nAzərbaycanın müharibədə PUA-larla, xüsusilə də “Bayraktar” ilə qazandığı tarixi uğurlar, Türkiyə pilotsuz vasitələrinin beynəlxalq müstəvidə daha da populyarlaşdırdı. Azərbaycan Silahlı Qüvvələrinin TB2 PUA-sını Vətən Müharibəsində uğurla tətbiqi, onu pilotsuz vasitələr bazarının əsl ulduzuna çevirib. Onlardan pilotlu aviasiyanın düşmənin məhvetmə zonasının sərhədlərindən kənarda buraxdığı raketlərin hədəfə kilidlənməsində istifadə edilməsi hərbi mütəxəssislər tərəfindən geniş müzakirə olunmaqdadır.\nABŞ-ın, Almaniyanın və digər ölkələrin nüfuzlu KİV-lərində “Bayraktar TB2” PUA--larının qazandığı uğurlardan bəhs olundu. Bir çox rəqib ölkələrin hərbi qurum rəhbərləri belə hərbi doktrinalarında dəyişiklik barədə bəyanatlar verdilər.\nİllər keçəcək, zaman dəyişəcək, amma ən azı növbəti müharibə konsepsiyası təsdiqlənənə qədər Azərbaycan Silahlı Qüvvələri dünya hərb tarixində “ilk təmassız müharibənin uğurlu müəllifi” kimi qalmaqda davam edəcək. Bu isə qlobal güclərin quruda, suda və havada dünyaya meydan oxuduğu bir vaxtda Azərbaycan Əsgəri üçün çox böyük nailiyyətdir.


Tibbi marixuana müalicələri heyvanlara da aiddirmi? - Mövzular - 2022\nAlexandra Spuhr tərəfindən\nEsrarın müalicəvi məqsədlər üçün istifadəsi bir çox insanın, xüsusən də xroniki ağrılardan, xərçəng kimi xəstəliklərdən əziyyət çəkənlər və ya odadavamlı epilepsiya əlamətlərini sakitləşdirmək üçün düşündüyü bir seçimdir.\nİndiyə qədər bu alternativ müalicə üsullarını insanlarda eşitmişik, ancaq heyvanlarda tətbiq oluna bilərmi?\nABŞ-ın Kolorado əyalətində insanlar marixuanadan qanuni şəkildə istifadə edə bilərlər, lakin son vaxtlar onun ev heyvanlarındakı toksikliyi ilə bağlı mübahisələr yaranır.\nAgencia EFE etdiyi açıqlamada, məsələni ifşa edir və sirr qəbul edən heyvanların sərxoş olması halında Colorado baytarları tərəfindən qeydə alınan artımdan bəhs edir.\nDaha çox mövcudluqla, itlər, pişiklər və digər heyvanların məruz qalma riski var. El Mostrador-un sitat gətirdiyi kimi, Kolorado Baytarlıq Tibb Dərnəyinin sözçüsü Lauren Gladu vəziyyətlə bağlı bunları söylədi:\nArtıq marixuana yeməli formada təklif olunduğundan, itlərin məruz qalma ehtimalı daha yüksəkdir. Şokolad marixuana peçenyesi xüsusilə təhlükəlidir, çünki şokolad itlər üçün də zəhərlidir.\nAncaq məsələ bununla bitmir. Kolorado Cannabis Ticarət Palatası, ev heyvanlarına vermək üçün marixuana məhsullarının satışını populyarlaşdırmaq fikrini təbliğ etməyə davam edir və bu da heyvanların bu maddəni istehlak etməsinin nə qədər təhlükəli ola biləcəyi barədə mübahisələrə səbəb oldu.\nDuruşlar müxtəlifdir, lakin baytarlar heyvanlarda yeməyin beyin şişi hallarına bənzər simptomlar qədər ciddi problemlər yarada biləcəyini xəbərdar edirlər.\nƏslində, vəziyyət davam edərsə, ev heyvanları sahiblərinə səhlənkarlıq ittihamı verilə biləcəyi və heyvanlara qarşı zülm ittihamının qəbul edilməsi mübahisəlidir.\nDigər tərəfdən, Sensi Seeds portalı, The Huffington Post-un tərtib etdiyi, marixuananın nəzarət olunan dozalarda istifadəsinin bəzi heyvanların spesifik problemlərdən yaxşılaşmasına kömək etdiyi halları ifşa edir.\nMontana'dan olan, xəstə köhnə bulldog Rabitoya tibbi sirr verən Laura'nın hekayəsini izah edirlər. Köpək 2 ili yatmaqdan və qusmaqdan çox şey etmədən keçirtdikdən sonra, 12 yaşında yenidən bir bala kimi ayağa qalxır.\nVideo: TERS PSİKOLOJİ TEKNİKLERİ - KİŞİSEL GELİŞİM (Iyul 2022).\nCopyright 2022 \_ Tibbi marixuana müalicələri heyvanlara da aiddirmi?...


BAXCP sədri hökumətə səslənib\n“Prezidentin tapşırığını yerinə yetirin”\nQeyd edək ki, ilk olaraq Milli Məclisin 2018-ci il üçün xərclər smetası müzakirə olunub. Bu haqda Milli Məclisin işlər idarəsinin müdiri Firudin Hacıyev məlumat verib.\nQüdrət Həsənquliyev Milli Məclisin işlər idarəsinin müdiri Firudin Hacıyevə və Maliyyə naziri Samir Şərifova sualla müraciət edib: “Milli Məclis hakimiyyətin müstəqil qanadıdır, 125 deputatı var. Parlament beynəlxalq təşkilatlarda təmsil olunur. Hər birimiz bilirik ki, Milli Məclisin böyük aparatı mövcuddur. Çoxlu ezamiyyələr var. Mənim üçün çox maraqlıdır. Məsələn, Prezident Administrasiyasının saxlanılmasına 94 milyondan artıq, yəni Milli Məclisin xərclərindən 4 dəfə çox vəsait xərclənir. Maraqlıdır, bu oradakı ştat sayına görədir, yoxsa Prezident Administrasiyasının əməkdaşları xaricə daha çox ezamiyyətə gedirlər? Yəni bu nə ilə bağlıdır? Bu fərq 2 dəfə olsa yenə başa düşmək olar. 4 dəfə fərqin olması mənim üçün təəccüblüdür. Çox xahiş edərdim ki, bu məsələyə aydınlıq gətirilsin”.\nMillət vəkili daha sonra “Sosial təminatı və müdafiəni həyata keçirən müvafiq icra hakimiyyəti orqanının 2018-ci il büdcəsi haqqında” qanun layihəsinin müzakirəsi zamanı fikirlərini bölüşüb: “Deputat həmkarlarımın qaldırdığı bir çox məsələləri dəstəkləyirəm, özüm isə bir məsələyə münasibət bildirmək istəyirəm. Komitə iclasında da mən hamiləliyə, doğuşa və uşağın anadan olmasına görə ayrılan vəsaitlərlə bağlı danışmışdım.\nUşağın anadan olmasına görə, cəmi 7 milyon 200 min manat vəsait ayrılıb. 2016-cı ildə Azərbaycanda 159464 uşaq doğulub. Burada hər uşağa görə, təqribən 45 manata qədər vəsaitdən söhbət gedir ki, bu da olduqca kiçik bir rəqəmdir. Mən bu məsələnin üzərinə niyə gəldim? Ona görə ki, bu yaxınlarda mətbuatda Beynəlxalq Elmi Tədqiqat Ərzaq Siyasəti İnstitutu və Ərzaq Təhlükəsizliyi üzrə Mərkəzin bir hesabatı ilə tanış oldum. Həmin hesabatda qeyd olunurdu ki, Azərbaycanda, Ermənistanda, Tacikistanda uşaqların boy artımında gecikmə var. Boy artımının gecikməsi isə təkcə uşağın boyu ilə bağlı olan məsələ deyil. Həm də onun əqli inkişafına da birbaşa mənfi təsir göstərən məsələdir. Bundan başqa uşaqların keyfiyyətsiz qidalanması əqli zəiflikdən başqa psixoloji, sosial problemlər də yaradır. Mən kiçik bir araşdırma apardım. Ümumdünya Səhiyyə Təşkilatının qiymətləndirməsinə görə, Azərbaycan alçaqboylu ölkə hesab olunur. Azərbaycan 200 ölkə arasında qadınların boyuna görə 113-cü yerdə, kişilərin boyuna görə isə 115-ci yerdədir. Yeri gəlmişkən, qonşu Gürcüstan 49-cu, Trükiyə isə 79-cu yerdədir. Bizim Pediatriya Elmi Tədqiqat İnstitunun rəhbərinin mətbuata verdiyi açıqlamaya görə, Azərbaycanda uşaqların 6 faizinin boy artımında gecikmə var. Təəssüf ki, statistikaya görə, Azərbaycanda uşaqların 55 faizi ana südü ilə qidalanmır. Bu da əlavə problemlər yardır. Məsələn, Britaniyanın Esseks Universitetinin araşdırmalarına görə 100 ildə Avropada insanların boyu 11 santimetr artıb. Azərbaycanda isə uşaqların 6 faizinin boy artımında gecikmə var. Yəni belə çıxır ki, bizim boyumuz artmaq əvəzinə azalır. Məsələn, Avropada insanların boyu 179 Azərbaycanda isə 172 santimetrdir. Bir çox hallarda insanın boy artımına təsir göstərən əsas məsələ proteinlə zəngin olan ət, toyuq, balığn az istehlak olmasıdır. Məsələn, göstəricilərə görə, Azərbaycanda Avropa ölkələri ilə müqayisədə 3 dəfə az balıq istehlak olunur. Mən bunu niyə misal gətirdim? Avropada orta aylıq əmək haqqı Azərbaycandan 8 – 10 dəfə artıq olsa da, orada, məsələn, Finlandiyada hər uşağa 17 yaşına qədər 100, Macarıstanda 40, İrlandiyada 140, Danimarkada 145, Almaniyada 192 avro pul verilir. Biz isə uşaqpulunu ləğv etdik. Biz çalışmalıyıq ki, bu məsələyə mütləq baxaq. Bizim Konstitusiyamızda da yazılıb ki, dövlət insanların sosial qayğısına qalmalıdır. Uşaqlarımızın normal qidalanması üçün uşaqpulu verməliyik ki, valideynlərin aldığı maaşdan asılı olaraq, yaxud olmayaraq onları heç olmasa minimum qida ilə təmin edə bilək”.\nMillət vəkili, eyni zamanda, əmək və əhalinin sosial müdafiəsi naziri Səlim Müslümovun noyabrın 22–də Milli Məclisdəki çıxışından təəssüf hissi keçirdiyini deyib: “Səlim müəllim bildirdi ki, 2014-cü ildə Prezidentin sərəncamına əsasən, şəhid ailələri və Qarabağ əlillərinin mənzillə təminatı üçün ildə 50-60 milyon manat nəzərdə tutulsa da, bu məbləğ tam təmin edilməyib. Prezidentin sərəncamına görə, bu qrup əhalinin mənzillə təminatı 2019-cü ildə həll edilməli idi. Lakin bu məbləğin nəzərdə tutulan miqdarda ayrılmaması o deməkdir ki, həmin şəxslər hələ illərlə növbə gözləməlidirlər. Bu vəsaitin azaldılması əsaslandırılmalıdır. Əgər bunu əsaslandırmısınızsa, Prezidentin tapşırığını yerinə yetirin”


Rusiya irimiqyaslı “Qərb-2021” təlimlərini Azərbaycan ordusunun təcrübəsi üzərində qurur | Busaat.az – Bu saata olan xəbərlər\n04 Yan 2021 - 10:20 765\nRusiya irimiqyaslı “Qərb-2021” təlimlərini Azərbaycan ordusunun təcrübəsi üzərində qurur\nRusiyanın bu il Belarusla birlikdə keçirəcəyi “Qərb-2021” irimiqyaslı hərbi təlimlərinin ssenarisini əsasən Qarabağdakı 44 günlük müharibənin təcrübəsi üzərində quracaq.\n“Qərb-2021” təlimləri barədə müdafiə naziri Sergey Şoyqu ordu komandanları ilə keçirdiyi selektor müşavirəsində elan edib. “Qərb” təlimləri ənənəvi olaraq Rusiya ordusunun il ərzində keçirdiyi ən irimiqyaslı hərbi manevrlər hesab olunur. “Qərb-2021” təlimlərinin sentyabrda keçirilməsi nəzərdə tutulur.\nQərb hərbi dairəsinin mətbuat xidmətindən jurnalistlərə bildiriblər ki, həmin komanda-qərargah təlimlərində xüsusi diqqət pilotsuz uçan aparatlarla və qanadlı raketlərlə mübarizəyə yönəldiləcək. “Təlimlərin gedişində pilotsuz uçan aparatlarla və qanadlı raketlərlə mübarizəyə, şərti düşmənə qarşı atəş zərbəsinə və radioelektron təsirə, bir döyüş əməliyyatları növündən sürətlə digərinə keçməyə və mürəkkəb, dinamik şəraitin yaradılmasına, taktiki hava desantı qüvvələrindən istifadəyə xüsusi diqqət yetiriləcək”, -məlumatda bildirilir.\nRusiya Müdafiə Nazirliyinin telekanalı isə nazirlikdəki mənbələrə istinadən qeyd edir ki, Qarabağda bu yaxınlarda başa çatan hərbi münaqişə pilotsuz uçan aparatlara qarşı mübarizə üsullarının işlənib hazırlanmasını zəruri edir. Bundan əvvəl Rusiya Müdafiə Nazirliyi Qarabağ müharibəsinin təcrübəsini nəzərə alaraq döyüş pilotsuz aparatlarının işlənib hazırlanmasını sürətləndirməyi qərara almışdı. Habelə bu günlərdə Rusiya ordusu “Orion” zərbə pilotsuz aparatından ilk dəfə real döyüş şəraitində, Suriyada hədəfə raket və bomba zərbəsi endirib.\nMəlumata görə “Qərb-2021” təlimlərində habelə əlahiddə bölmələrin əsas qüvvələrdən ayrılaraq şərti düşmənin nəzarətində olan ərazilərin dərinliklərində reydlər keçirməsi də məşq ediləcək. Bunu da Qarabağ müharibəsində Azərbaycan ordusunun taktikasının öyrənilməsi kimi qəbul etmək mümkündür. Çünki Azərbaycan xüsusi təyinatlı qüvvələri ordunun əsas qüvvələrindən onlarla kilometr aralanaraq düşmən nəzarətində olan ərazilərin dərinliklərinə sızırdı, məsələn, həmin qüvvələr Hadrut istiqamətindən dağ, meşə cığırları ilə onlarla kilometr irəliləyərək Şuşanın bir neçə kilometrliyinə çatmışdı. Və bu, düşmən üçün tamamilə gözlənilməz olmuşdu. Xüsusi təyinatlılar Şuşa ətrafında möhkəmlənərək əsas qüvvələrin, o cümlədən artilleriyanın irəli çəkilməsinə şərait yaratdı. Daha sonra Şuşaya həlledici hücuma keçdi. (virtualaz.org)


Krevetkalı pomidor » Qadin.Net ~ İlk milli qadın portalı... Azərbaycan xanımlarına...\n400 qram qaynadılmış krevetka\n6-8 ədəd pomidor\n½ stəkan düyü\n2 xörək qaşığı sürtgəcdən keçirilmiş pendir\nKrevetkaları yuyun. 1litr suya 1,5 xörək qaşığı duz və dəfnə yarpağı əlavə edib qaynadın. Sonra krevetkaları suda bişirin. Qaynayandan 3-4 dəqiqə bişirin. Süzüb, üzərinə soyuq su gəzdirin və krevetkaları qarışdırın. Yumurtanı xırda doğrayıb, suxari ilə birlikdə duzlayın və krevetkalara əlavə edin.\nPomidorun başını kəsib, içərisini boşaldın. Hazırladığınız qarışımı pomidorun içərisinə doldurun. Üzərinə yağ çəkin və pendir səpin. Üzərinə bir azda mayonez qoya bilərsiniz.


Azərtikinti” və “Azərsənayətikinti” nin tərkibinə daxil olan müəssisələr özəlləşdirilməyə çıxarıldı\nVüqar Bayramov: “Səhmdar cəmiyyətlərin özəlləşdirilməyə çıxarılması çeklərin qiymətinə təsir göstərməyəcək”\nAzərbaycan Prezidenti İlham Əliyev tikinti kompleksində səhmləri dövlət mülkiyyətində olan səhmdar cəmiyyətlərin özəlləşdirilməsi haqqında sərəncam imzalayıb. “Azərtikinti” və “Azərsənayətikinti” Açıq Səhmdar cəmiyyətlərinin (ASC) tərkibinə daxil olan müəssisə və obyektlər özəlləşdirməyə açıq elan edilib. “Azərenerjitikintiquraşdırma” və “Azərnəqliyyatyoltikinti” ASC-lərin səhmlərinin dövlət mülkiyyətində olan nəzarət səhm zərfləri (51%) və “Azərkəndtikinti” ASC-in səhmlərinin dövlət mülkiyyətində olan məhdudlaşdırıcı hissəsi (25.5 %) də özəlləşdirməyə açıq elan olunub. Əmlak Məsələləri Dövlət Komitəsinə bu sərəncamla özəlləşdirməyə açıq elan edilən müəssisə obyektlərin, habelə səhmdar cəmiyyətlərinin dövlət mülkiyyətində olan səhmlərinin qanunvericiliyə uyğun olaraq özəlləşdirilməsini təşkil etmək tapşırılıb.\nBu arada tikinti kompleksində səhmləri dövlət mülkiyyətində olan səhmdar cəmiyyətlərin özəlləşdirilməsi özəlləşdirmə çeklərinin qiyməti məsələsini gündəmə gətirib.Nəzərə catdıraq ki, hazırda qara bazarda 1 özəlləşdirmə çekinin qiyməti 9-10 manat ətrafındadır.\nİqtisadi və Sosial İnkişaf Mərkəzinin rəhbəri Vüqar Bayramov bildirir ki, Bakıda çek hərraclarının təşkil edilməməsi, rayonlarda təşkil olunması əhalinin əlində olan özəlləşdirmə paylarından istifadəyə imkan vermir. O baxımdan tikinti şirkətlərinin özəlləşdirməyə çıxarılması çek hərracları üçün kifayət qədər ciddi şans hesab edilə bilər. Amma bununla belə Əmlak Məsələləri Dövlət Komitəsinin bu tip şirkətlərin özəlləşdirilməsi ilə bağlı təcrübəsi göstərir ki, həmin şirkətlərin özəlləşdirilməsi çek hərracları vasitəsi deyil, pullu hərraclar və ya investisiya müsabiqələri vasitəsi ilə həyata keçiriləcək.\nÖzəlləşdirməyə açılan şirkətləri investisiya müsabiqələri və ya pullu hərraclar vasitəsi ilə özəlləşdirəcək\nV.Bayramovun sözlərinə görə, prezidentin sərəncamı ilə tikinti kompleksində səhmləri dövlət mülkiyyətində olan səhmdar cəmiyyətlərin özəlləşdirilməyə çıxarılması çeklərin qiymətinə təsir göstərməyəcək:: “Daha doğrusu özəlləşdirmə çeklərinin qiymətinin artmasına səbəb olmayacaq. Bu həm də Əmlak Məsələləri Dövlət Komitəsinin məhz həmin obyektlərin özəlləşdirməsi zamanı hansı özəlləşdirmə formasını seçməsindən asılıdır. Nəzərə almaq lazımdır ki, Azərbaycan Respublikasında dövlət əmlakının özəlləşdirilməsi proqramına uyğun olaraq Əmlak Məsələləri Dövlət Komitəsi bu cür şirkətləri özəlləşdirən zaman yalnız investisiya müsabiqələri, pullu çek hərracları deyil, eyni zamanda çek hərracları təşkil etməlidir. Səhmlərin bir qismi çek hərracları vasitəsilə özəlləşdirilməlidir. O cümlədən səhmlərin 15 faizi həmin şirkətdə çalışan işçilər tərəfindən qapalı hərrac vasitəsi ilə özəlləşdirilməlidir. Lakin böyük ehtimalla Əmlak Məsələləri Dövlət Komitəsi özəlləşdirməyə açılan şirkətləri investisiya müsabiqələri və ya pullu hərraclar vasitəsi ilə özəlləşdirəcək. Bu çeklərə tələbatı artırmayacaq. Nəticədə bazarda çeklərin qiymətində artımlar müşahidə edilməyəcək. Eyni zamanda çeklərdən istifadə imkanlarını məhdudulaşdıracaq”.\nEkspert 2010-cu ilin sonunda çeklərin istifadə müddətinin uzadılması ilə bağlı qərar qəbul edilməyəcəyini hesab edir: “Bu o deməkdir ki, 2010-cu ilin növbəti aylarında özəlləşdirmə çeklərindən istifadə üçün imkanların yaradılması vacibdir. Təəssüf ki, Əmlak Məsələləri Dövlət Komitəsinın seçdiyi özəlləşdirmə formaları çeklərdən istifadə üçün imkanlar yaratmır”.\nOnu da nəzərə çatdıraq ki, vətəndaşlara paylanmış 32 milyon özəlləşdirmə çekinin 80 faizi dövriyyədən çıxarılıb. Hazırda vətəndaşlarda 20 faiz çek qalıb. Əmlak Məsələləri Dövlət Komitəsi 2011-ci ilə qədər özəlləşdirmə prosesində və investisiya müsabiqələrində çeklərdən yararlanmaqla 20 faiz çeki tamamilə dövriyyədən çıxaracağını bəyan edib. V.Bayramov bildirir ki, növbəti aylarda dövriyyədən çıxmayan 20 faiz özəlləşdirmə payının istifadə edilməsi məsələsi var: “Sözügedən şirkətlərin özəlləşdirilməsi zamanı Əmlak Məsələləri Dövlət Komitəsinin səhmlərin bir hissəsini çek hərraclarına çıxarması vacibdir”.\nSəhmlərin bir hissəsini çek hərraclarına çıxarılmasının ictimaiyyətin marağının artmasına səbəb olacağını vurğulayan V.Bayramov deyir ki, eyni zamanda bu, özəlləşdirmə prosesinin daha şəffaf olmasına imkan yaradır: “Bir sıra iri şirkətlərdə dövlətə məxsus payların özəlləşdirilməsi ilə bağlı tədbirlər göstərir ki, bəzən həmin pay real bazar qiymətindən aşağı qiymətləndirilir. Eyni zamanda investisiya müsabiqələri və ya pullu hərracların keçirilməsi həmin müəssisələrin özəlləşdirilməsi zamanı şəffaflığın təmin olunmasına imkan vermir”.\n“2009-cu ildə ciddi çek hərracları keçirilməyib”\n2010-cu ilin sonuna dövriyyədəki 20 faiz çekin dövriyyədən çıxarılmasının mümkün olub-olmayacağına gəlincə, ekspert deyir ki, Əmlak Məsələləri Dövlət Komitəsinın ötən il özəlləşdirmə çeklərinin təxminən 30 faizini dövriyyədən çıxarıb. Baxmayaraq ki, 2009-cu ildə ciddi çek hərracları keçirilməyib: “2009-cu ilin aprelində Bakıda yerləşən obyektlər çek hərraclarına çıxarıldı. Çek hərraclarının əksəriyyəti rayonlarda keçirilib. 2010-cu ilin növbəti aylarında özəlləşdirmə çeklərinin dövriyyədən çıxarılması kifayət qədər problematik görünür. Eyni zamanda Əmlak Məsələləri Dövlət Komitəsi izah edilməsi çətin olan metodlardan istifadə edərək özəlləşdirmə paylarının dövriyyədən çıxarılmasına nail olur. İlin sonuna qədər özəlləşdirmə paylarının dövriyydən çıxarılması ilə bağlı proqnoz vermək çətindir. Əmlak Məsələləri Dövlət Komitəsi 2009-cu ildə istifadə etdiyi metodlardan istifadə etsə o zaman təbii özəlləşdirmə paylarını dövriyyədən çıxarmaq mümkün olacaq. Amma bu metodun çatışmayan cəhəti ondan ibarətdir ki, proses özəlləşdirmə paylarının qiymətinin artmasına səbəb olmayacaq. Bu metod daha çox özəlləşdirmə paylarına malik olan iri şirkətlərin özəlləşdirmə paylarından istifadə etməsinə imkan verəcək. Praktiki adi vətəndaşlarda olan özəlləşdirmə paylarının istifadəsinə imkan yaratmayacaq”.


Tikmələrin izi ilə\nMədəniyyət və Turizm Nazirliyinin L.Kərimov adına Azərbaycan Xalçası və Xalq Tətbiqi Sənəti Dövlət Muzeyində məşhur tikmə ustası, bir çox beynəlxalq sərgilərin iştirakçısı və diplomçusu Mehriban Əliyeva-Xəlilzadənin növbəti dəfə əl işləri nümayiş etdirilib. "Tikmələrin izi ilə" keçirilən tədbirdə sənətkarın muncuqlu tikmə, pilək tikmə, döymə, doldurma, cülmə, kəsmə, güləbətin, təkəlduz texnikası ilə yaratdığı sənət nümunələri sərgiyə gələnlərin heyranlığına səbəb olub.\nMuzeyin direktoru Röya Tağıyeva sərgi iştirakçılarına nümayiş etdirilən sənət əsərləri və onların müəllifi barədə məlumat verdi. Mehriban Əliyeva-Xəlilzadə Şəki şəhərində anadan olub, elə orada ərəb-fars təmayüllü orta məktəbi fərqlənmə ilə bitirib. 1985-88-ci illərdə şəhər Pionerlər Evində bədii tikmə dərnəyində məşğul olan, əl işləri 1986-cı ildən respublika və bir sıra xarici ölkələrdə sərgilənən tikmə ustasının hazırladığı "Hekayə", "Əfsanə", "Muğam üçlüyü", "Xosrov və Şirin", "Sülh quşu", "Gecə-gündüz", "Tanrı gözəldir", "Müqəddəs Kəbə", "Atatürk", "Şərq ulduzu" və digər sənət nümunələri öz ecazkarlığı ilə fərqlənir. Müəllif təsviri sənətə və toxuculuğa xas xüsusiyyətləri tikmədə ustalıqla birləşdirərək maraqlı kompozisiyalı əsərlər yaratmağa müvəffəq olub.\nSərginin keçirilməsində məqsəd qədim tikmə texnikasını qoruyub saxlamaqla yanaşı, yenilikləri, müasir tikmə sənətini geniş ictimaiyyətə çadırmaqdan ibarətdir.\nO, həm də həndəsi və nəbati naxışlardan istifadə edərək portret, miniatür, mənzərə janrlarına müraciət edib.\n2003-cü ildən respublika Rəssamlar İttifaqının üzvü seçilən rəssam-tikməçi bir çox beynəlxalq sərgilərdə uğurlu iştirakına görə mükafatların sahibi və laureatdır.\nTədbirdə xalq rəssamı Ağaəli İbrahimov, keçəçi-rəssam Rauf Əbdülhüseynoğlu, xalçaşünas Kübra Əliyeva və başqaları çıxış edərək sərgilərdə yeni əsərlərlə iştirak edən tikməçi-rəssam Mehriban Əliyeva-Xəlilzadəyə yaradıcılıq yolunda bundan sonra da uğurlar arzuladılar.


Əliyevlər ailəsinin adı Maltada maliyyə qalmaqalında - 24 saat xəbərlər\nƏliyevlər ailəsinin adı Maltada maliyyə qalmaqalında\nÇirkli pulların yuyulması əməliyyatında Leyla və Heydər Əliyevə məxsus olduğu bildirilən şirkətin adı çəkilir\nMaltalı bloqçu və araşdırmaçı jurnalist Karuana Qalizia yüksək vəzifə tutan bir neçə Malta siyasi fiqurunu Azərbaycanın birinci ailəsinə bağlanan çirkli pulların yuyulması əməliyyatında günahlandırıb.\nMalta baş nazirinin həyat yoldaşı Mişel Muskat, nazir Konrad Mizzi və baş nazirliyin aparat rəhbəri Keyt Skembrinin adı bu əməliyyatda hallanır.\nQalizianın yazdığına görə, ötən il Azərbaycan prezidenti İlham Əliyevin qızı Leyla Əliyevanın sahibi olduğu şirkətdən Keyt Skembrinin və Konrad Mizzinin Panamada qeydiyyatdan keçən “Tillgate Inc” and “Hearnville Inc” şirkətlərinə kredit ödənişləri şəklində böyük məbləğdə pul köçürülüb.\nPullar Maltanın Baş nazirinin həyat yoldaşı Mişel Muskatın da payçısı olduğu üçüncü bir şirkətə – “Egrant Inc”-ə köçürülüb.\nPanama sənədlərində bu şirkətlərin adları çəkilib.\n“Malta ictimaiyyətinin qarşısında and içərək deyirəm ki, Maltada, ya da Malta hüdudlarından kənarda gizli bank hesabım yoxdur”,- deyə Baş nazir Cozef Muskat bu həftə keçirdiyi mətbuat konfransında deyib.\nBloqçu iddia edir ki, ödənşlər Dubayda qeydiyyatdan keçən və əsas payçısının Leyla Əliyeva olan “Al Sahra FZCO” şirkətindən “Pilatus” bankı vasitəsilə köçürülüb. Bank İran vətəndaşı Seyid Əli Haşemenijada məxsusdur. O, bu bankı 2013-cü ildə təsis edib.\nMaltanın baş naziri Muskat İlham Əliyevlə.\n2016-cı ildə Malta Maliyyə Xidmətləri İdarəsinin verdiyi hesabatda deyilir ki, “Pilatus” bankı vasitəsilə həyata keçirilən çirkli pulların yuyulması əməliyyatının qarşısını almaq mümkün olmayıb və bank siyasi fiqurlarla olan maliyyə sövdələşmələrində ciddi nöqsanlara yol verib.\nQalizianın yazdığına görə, “Pilatus” bankının depozitlərinin 60 faizi fövqəladə hallar naziri Kəmaləddin Heydərov və Azərbaycanın prezidenti İlham Əliyevin qızı Leyla Əliyeva və oğlu Heydər Əliyevə məxsusdur. Bank bu iddiaları qəbul etməyib.\nGalizia iddiaları sübut edəcək sənədləri təqdim etməyib.\nBu arada, ötən iki həftə ərzində “Tillgate Inc” və “Hearnville Inc” şirkətləri ləğv olunub, “Egrant Inc” şirkəti isə buraxılıb.\nMaliyyə qalmaqalı Azərbaycanın xarici işlər naziri Elmar Məmmədyarovun Maltaya rəsmi səfəri zamanı ortaya çıxıb.\nÖtən illər ərzində Azərbaycanla Malta enerji sahəsində əməkdaşlığı inkişaf etdirib.\n2014-cü ildə Maltanın Baş naziri Cozef Muskat öz nazirlik aparatının rəhbəri Keyt Skembri və o zaman enerji naziri olan Konard Mizzi ilə Bakıya səfər edib. Səfərin nəticəsi olaraq iki anlaşma memorandumu imzalanıb. Onlardan biri enerji sahəsində strateji əməkdaşlıq, digəri isə ARDNŞ ilə bağlanıb.\n“Bu görüş ölkələrimizin dünyanın ən böyük enerji mərkəzlərindən biri ilə əməkdaşlıq etməsinə aparıb çıxaracaq”, – Muskat o zaman görüşdə deyib.\nHazırda Maltada “SOCAR Trading Shipping Limited”, “SOCAR Oil & Gas International Limited”, “SOCAR Oil & Gas International Holding Limited”, “SOCAR Investments And Finance Ltd”, “SOCAR Trading Shipping Limited” kimi Azərbaycana bağlı olan müxtəlif şirkətlər var.\nYazı Meydan Tv-nin ingilis versiyasında dərc olunub.\nTərcümə etdi: Leyla Mustafayeva\n162 yeni yoluxma aşkarlanıb, 8 ölüm


“Avtomatın qundağı ilə burnumu sındırdı, sonra palçığın içinə atdı“ - Keçmiş əsir - Editor.az\nLüdviq Mkrtçyan məni avtomatın qundağı ilə döyüb burnumu sındırdı, sonra isə palçığın içinə atdılar.\nEditor.az-ın məlumatına görə, bunu Birinci Qarabağ müharibəsi zamanı əsir götürülmüş azərbaycanlılara qarşı amansız işgəncələr verməkdə ittiham olunan erməni hərbçilər – Mkrtiçyan Lüdvik Mkrtiçoviç və Xosrovyan Alyoşa Aramaisoviçin cinayət işi üzrə məhkəmə iclasındakı ifadəsində zərərçəkmiş Elman Hacıyev deyib.\nO bildirib ki, 1992-ci ildə könüllü olaraq müharibəyə yollanıb və1993-cü il sentyabrın 26-da mühasirəyə düşüb əsir götürülüb: “Əsirlikdə olanda L.Mkrtiçyan tərəfindən dəfələrlə işgəncələrə məruz qalmışam. Əsir düşən zaman o qədər döydülər ki, özümdən getmişdim. Ayılanda əllərim bağlı, boynum zəncirli Ağdərədə olduğumu gördüm. İki gün ancaq mənə kələm turşusu yedizdirdilər. Boynumdakı zənciri açmadılar ki, qaçaram. Sonra məni Şuşa həbsxanasına, iki ay sonra isə Xocavəndə apardılar. Bizi Xocavənddə tikintidə işlədirdilər. Lüdvik Mkrtiçyanı orda tanımışam. Orda ferma var idi, gecə ora heyvanlar üçün yem gəldi. Başladıq onu boşaltmağa. Mkrtiçyan bir neçə adamla sərxoş vəziyyətdə əllərində avtomat bizi döyməyə başladılar. Mən Mkrtiçyana dedim ki, biz nə vaxtsa rastlaşarıq, cavabını verərəm. Bu söz onun xoşuna gəlmədi, avtomatın qundağı və armaturla döyməyə başladı. Burnumu sındırdılar və atdılar palçığın içinə. Gözlərim həm döyülməkdən, həm də palçıqdan tutulmuşdu. Sonra məni yenə “UAZ”a mindirib Şuşa həbsxanasına apardılar.\nƏsirlikdə olduğum müddətdə separatçı rejimin o vaxtkı “müdafiə naziri” Samvel Babayanın qardaşının evinin tikintisində fəhlə işlədirdilər. Füzuli və Ağdam rayonundan evləri söküb gətirirdilər, biz də daşıyırdıq, ustalar ferma tikirdilər. Oranı söküb gətirən də azərbaycanlı əsir olub. Xocavənddə 2 donuz ferması, bir toyuq ferması və taxıl anbarı tikirdik. Hamısı Samvel Babayanın qardaşının idi. Erməni ustalar qışqırırdı ki, palçıq gecikir, Mkrtiçyan da hər dəfə gəlib məni avtomatla döyüb işgəncə verirdi. Gün ərzində 6 nəfərə bir çörək verirdilər, başqa heç nə.\nSonra bizi Karol Bayana ev tikmək üçün Xankəndinə gətirdilər. Onun evinin yanında Samvel Babayan üçün də 4 mərtəbəli villa tikdilər, biz də onlara fəhləlik edirdik. Ermənilər bizim qəbiristanlıqdan qara mərmərləri çıxarıb aparırdılar öz qəbirstanlıqlarında abidə düzəltdirirdilər. Qırmızı mərmərləri isə Samvel Babayanın villasının pilləkəninə istifadə etdilər.\nŞuşa həbsxanasında Lüdvik, Artur, Karen və digərləri mənə işgəncə verirdilər. Bizi Mkrtiçyan bir-bir toka verirdi. O, məni toka verdi, sonra süpürgənin arxasına keçirilən taxta ilə vurub burnumu yenidən sındırdı. Mkrtiçyan deyirdi ki, “bilmərsən qaçmaq fikrinə düşərsən, onda səni işgəncələrlə öldürərəm”. O vaxt verilən işgəncələrdən indi də əziyyət çəkirəm. Dizlərimdə xəsarətlər qalır, böyrəklərimdəki ağrılara görə hər il müalicə alıram. Şuşa türməsində Beynəlxalq Qırmızı Xaç Komitəsi baş çəkməyə gələndə bizə əvvəldən tapşırdılar ki, erməniləri və saxlanma şəraitini tərifləyək, əks halda axşam işgəncə verəcəklər. Biz də qorxumuzdan şikayət etmirdik”. (modern.az)\n04.08.2021 - 10:13486\n04.08.2021 - 09:16423\n04.08.2021 - 01:09370\n04.08.2021 - 09:31260


Bizim Əkrəm Əylisli - mia.az\nBizim Əkrəm Əylisli\n19 Aprel 2016 [21:01]\nBu gün görkəmli yazıçımız Əkrəm Əylislinin Prezident İlham Əliyevə ünvanladığı və ölkənin əksər saytlarında dərc olunan müraciətini ürək ağrısı ilə oxudum.\n79 yaşlı ahıl qələm adamına qarşı son bir neçə ildə istər cəmiyyətin müxtəlif təbəqələri və nümayəndələri, istərsə də dövlət tərəfindən göstərilən münasibət həqiqətən düşündürücü və təəssüf doğurucudur.\nMəlum "Daş yuxular” romanından sonra yazıçıya qarşı təşkil olunmuş etiraz aksiyaları, daş-qalaq kampaniyaları bəs deyilmiş kimi, təəssüflər olsun ki, o, dövlət təltifləri və təqaüdlərindən də məhrum olundu.\nƏkrəm Əylislinin kim olduğunu, Azərbaycan ədəbiyyatında, bədii nəsrində hansı yeri tutduğunu, ölkəmizin ədəbi-ictimai həyatında hansı rolu oynadığını uzun-uzadı yazmağa, çox güman ki, ehtiyac var, çünki bir neçə il əvvəl sosial şəbəkələrdə ona qarşı elə adamların elə səviyyəsiz şeylər yazdığını gördüm ki, istər-istəməz düşündüm: bu adamların həm Əkrəm Əylislini oxuyub tanımasına, başa düşməsinə, həm də ümumiyyətlə öz səviyyələrinin qayğısına qalmalarına ciddi ehtiyac var. Ancaq Əkrəm Əylisli, onun yaradıcılığı, ictimai fəaliyyəti və şəxsiyyəti bir köşə yazısına sığmaz. Həm də o özü son müraciətində bu haqda bəzi şeyləri ötəri qeyd edib, maraqlananlar oxuya bilərlər.\nSadəcə onu deyə bilərəm ki, Azərbaycan xalqına, onun dilinə, onun yaxşı adamlarına olan sevgi payımın böyük bir hissəsində məhz Əkrəm Əylislinin böyük rolu var. Heç nə demirəm, elə götürün onun "Gilas ağacı” hekayəsini oxuyun, "Nənəmin tütün kisəsi” hekayəsini oxuyun, "Mənim nəğməkar bibim”, "Kür qırağının meşələri” povestlərini, başqa əsərlərini oxuyun. Əgər əsil azərbaycanlısınızsa, bu ölkəni, bu vətəni, onun insanlarını sevirsinizsə, mütləq gözləriniz dolacaq, bədəninizdən şirin bir gizilti keçəcək. Bunlar olmayıbsa və olmayacaqsaonda nə Əkrəm Əylislini, nə də bu yazıdakıları anlamayacaq, Vətəni də həmişə kampaniya xatirinə, boğazdan yuxarı sevəcəksiniz.\n"Daş yuxular” romanına görə daş-qalaq kampaniyasına qoşulanları o zaman da, indi də iki qismə ayırıram: siyasi konyukturadan çıxa və yazıçını şəxsən həzm edə bilməyənlər, bir də onu anlamaq səviyyəsində olmayan və küyə gedənlər.\nAnlamaq lazımdır ki, yazıçı (mənə görə bu çox böyük bir sözdür) hökmən siyasi konyukturaya uyğun yazmaq zorunda deyil. Nəinki zorunda deyil, ümumiyyətlə, belə yazmamalıdır. Əgər o, hakim ideologiyanın ruporu olmaqdan zərrə qədər kənara çıxa bilmirsə, ona heç yazıçı demək də mümkün deyil. İkincisi, yazıçı kütlənin ani ehtiraslarının əsiri də ola bilməz və olmamalıdır. Yazıçı xalqa təsir etmək, onu yönləndirmək gücündə olan şəxsiyyətdir. Üçüncüsü, tarix boyu ipə-sapa yatmayan, qəliblərə sığmayan sənətkarlar, şairlər, yazıçılar öz millətlərinə daha çox xeyir verib, onu daha çox tanıdıb, adını daha yüksəklərə qaldırıblar. Və nəhayət, yazıçı milli, məhəlli duyğularla yaşayan, vurub-tutmağı təbliğ edən yox, bəşəri ideyalara xidmət edən, sülhü, əmin-amanlığı, dostluğu təbliğ edən insandır. Əlbəttə, dövlətlər çox zaman birincilərin xidmətinə ehtiyac duyur, ancaq geniş anlamda və mədəni millət olmanın uzaq perspektivində ikincilər həm dövlət, həm də millət üçün daha mühüm iş görmüş olurlar. Mən Tomas Vulfdan və Teodor Drayzerdən ABŞ-ın apardığı müharibələrə ironik münasibət oxumuşam, əgər dövlətin hərbi ideologiyasının ruporuna çevrilsəydilər, yəqin ki, bu gün Amerikanı bu qədər tanıda bilməzdilər. Çünki bunu edənləri bu gün heç kəs tanımır.\nBiz çox zaman "Biləcəridən o yana” keçməyi çox arzulayır, yazıçılarımızın Nobel, filmlərimizin Oskar almasını istəyirik, ancaq düşüncəmiz, təxəyyülümüz Biləcərini keçə bilmir.\nGürcü rejissoru Rezo Çxeidzenin bundan düz 51 il qabaq, 1964-cü ildə çəkdiyi "Əsgər atası” filminə Azərbaycanda vaxtilə sovet vətəndaşı olub baxmayan və bu filmi sevməyən çox az adam tapılar. Yeni nəsilin əksəriyyəti, bəlkə də, baxmayıb, amma baxmayıbsa, çox şey itirib.\nO filmdə belə bir epizod var: sovet qoşunları artıq Berlinə giriblər, şəhər uğrunda şiddətli döyüşlər gedir. Bu zaman Berlin ətrafında dayanan tanklardan biri əsərin baş qəhrəmanı, əsgər atası Maxaraşvilinin təsadüfən görüb, öz şirin gürcü ləhcəsində nəvazişlə əzizləyib-oxşadığı üzüm tənəklərinin üstündən keçmək istəyir. Ancaq Maxaraşvili buna imkan vermir, hətta onun sözünə baxmaq istəməyən rus əsgərin qulağının dibinə bir şapalaq da ilişdirib deyir: "Məgər onların canlı olduğunu görmürsən, sənə yol azlıq edir?” Əsgər qayıdır ki, bəs onlar bizim ölkəmizin başına nələr gətiriblər! Bunu eşidən əsgər atası ona deyir: "Onlar faşistlərdir! Sən də faşistsən? Əgər faşitsənsə, al bu silahı, – deyə əlindəki avtomatı rus əsgərinə uzadıb, bir az aralıda dayanmış iki səfil alman uşağını göstərir, – güllələ onları.” Əsgər pərt olub, silahı almır və dodağının altında mızıldanır: "Sən nə danışırsan, faşist-zadam, bəyəm?!”\nBu film sovet dövründə və təbii ki, sovetlərin xalqlar dostluğu ideologiyası əsasında çəkilib. Sövet dövləti bununla bütün dünyaya sadə almanlara kin bəsləmədiyini, irqçi olmadığını, faşizmə qarşı vuruşduğunu bəyan edirdi. Amma biz iki qonşu xalqın, onun sadə adamlarının tarixən dost olduğundan, elə indi də bir-birinə qarşı kin bəsləmədiyindən bəhs edən bir romana görə, ədəbiyyatımız, xalqımız qarşısında böyük xidmətləri olan ahıl yazıçını daş-qalaq edir, ölkədən çıxmasına mane olmaq üçün onu nəvəsi yaşda birini döyməkdə (!) ittiham edir, haqqında cinayət işi qaldırırıq...\nAmma bütün bunları görən dünyanın haqqımızda nə düşünəcəyini fikirləşmirik.\nMənə elə gəlir ki, Əkrəm Əylisli Prezidentə etdiyi müraciətində də özünü düşünməkdən çox, cəmiyyətə məhz bu mesajı vermək istəyib...


Tramp kürdlərdən İkinci Dünya Müharibəsinin qisasını alır – ÖZÜ AÇIQLADI\nABŞ prezidenti Donald Tramp kürdləri İkinci Dünya Müharibəsi zamanı, xüsusilə də Normandiyaya eniş prosesində ABŞ-a kömək etməməkdə qınayıb.\nSfera.az Rusiya mətbuatına istinadla bildirir ki, ABŞ prezidenti sözügedən mövzu ilə bağlı video görüntünü özünün TwitterYahoo News portalına yerləşdirib.\nABŞ prezidenti bu fikirləri ilə jurnalistlərin ABŞ -ın "İslam dövlətini məğlub etməkdə” koalisiyaya kömək edən kürdlərə dəstək verməyərək, Türkiyə hərbçilərinin Suriyaya "hücumuna imkan verməsi” ilə bağlı sualına cavab verib. Müxbir həmçinin bundan sonra Amerikanın "ittifaq qurmaqda” çətinlik çəkəcəyini də qeyd edib.\nDaily Best nəşri qeyd edir ki, Tramp öz şərhində konservativ sayt kimi tanınan Townhallda dərc olunan köşə yazısına istinad edir. Həmin köşənin müəllifi yazıb ki, " kürdlər Normandiyada bizim köməyimizə gəlməyiblər”, eləcə də Koreyada, Vyetnamda və Əfqanıstanda amerikalılara yardım etməyiblər.\nBununla yanaşı, ABŞ prezidenti xatırladıb ki, buna baxmayaraq Vaşinqton zamanında kürdlərə yardım etmək üçün külli miqdarda vəsait sərf edib.\nXatırladaq ki, bir neçə gün əvvəl Türkiyə prezidenti Rəcəb Tayyib Ərdoğan Suriyanın şimalında Türkiyədə qadağan olunan Kürd İşçi Partiyasına və "İslam dövləti” (İŞİD) terrorçu qruplaşmasına qarşı yönələn "Barış pınarı” adlı hərbi əməliyyatın başlandığını bəyan etmişdi.\nBölgədə kürdlərlə əməkdaşlıq edən ABŞ həmlədə iştirak etməyəcəyini, hərbi birləşmələrini geri çəkəcəyini bildirmişdi. Kürdlərsə ABŞ-ı razılaşmaları pozmaqda ittiham etmişdi.


“Nar” tələbələrin öz ixtisasları üzrə uğurlu karyera qurmalarına kömək etmək məqsədilə gənclərə dəstək olub. Mobil operator Azərbaycan Texniki Universitetində (AzTU) təşkil olunan 1-ci Karyera Sərgisində iştirak edib.\nAxar.az xəbər verir ki, gənclərin karyera qurmalarına dəstək məqsədilə keçirilən sərgidə “Nar” biznesin təhlili üzrə mütəxəssis, media əlaqələri üzrə mütəxəssis, eyni zamanda məhsulların inkişaf etdirilməsi üzrə aparıcı mütəxəssis və korporativ satış üzrə mütəxəssis vəzifələrinə sənəd qəbulu təşkil edib. Dekabrın 14-ü keçirilən sərgidə Azerfon MMC (“Nar” ticarət nişanı) ilə yanaşı, 70-dən çox şirkət iştirk edib. 1500-dək tələbə və məzunun iştirak etdiyi sərgidə “Nar” stendinə maraq böyük olub.\nQeyd edək ki, sərgi Əmək və Əhalinin Sosial Müdafiəsi Nazirliyi ilə birlikdə “Karyerada ilk addım” şüarı altında keçirilib. Sərginin keçirilməsinin əsas məqsədi gənclərin məşğulluğunun artırılması, iş təcrübəsi olmayan gənclər üçün karyera fürsəti yaratmaq, məşğulluq bacarıqlarını inkişaf etdirməklə onların iş imkanlarını genişləndirməkdir.\nQeyd edək ki, gənclərə dəstək “Nar”ın korporativ sosial məsuliyyət (KSM) strategiyasının əsas istiqamətlərindən biridir. “Nar” AzTU ilə əməkdaşlıq çərçivəsində tələbələr üçün “Mobil rabitənin əsasları” mövzusunda təlimlər keçirib. 2016-ci ildə Azərbaycan Texniki Universiteti ilə imzalanmış tərəfdaşlıq müqaviləsinə əsasən universitetdə “Nar” GSM laboratoriyası yaradılıb. Müasir telekommunikasiya avadanlığının quraşdırıldığı xüsusi laboratoriyada tələbələr mobil rabitə üzrə müxtəlif nəzəri biliklər və təcrübə əldə etmək fürsəti qazanırlar.\n2018.12.17 / 13:46\nDüşmənin canlı qüvvəsi və texnikası məhv edildi - Video\nAzad olunmuş ərazilərdə sərvətlər yenidən qiymətləndiriləcək\nİlham Əliyev Şərəf Malkoçu qəbul etdi